text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Tuesday, March 10, 2009
सटै जँ ठोर अनचिन्हारक अनचिन्हार सँ त बुझिऔ होली छैक-गजल
सटै जँ ठोर अनचिन्हारक अनचिन्हार सँ त बुझिऔ होली छैक
बाजए जँ केओ प्यार सँ त बुझिऔ होली छैक
बेसी टोइया-टापर देब नीक नहि भाइ सदिखन अनवरत
निकलि जाइ जँ अन्हार सँ त बुझिऔ होली छैक
केहन- केहन गर्मी मगज मे रहै छैक बंधु
मनुख बचि जाए जँ गुमार सँ त बुझिऔ होली छैक
की दुख होइत छैक चतुर्थीक राति मे नहि बुझि सकबै
हँसी जँ आबए कहार सँ त बुझिऔ होली छैक
जहाँ कनही गाएक भिन्न बथान तहाँ सुन्न- मसान
होइ कोनो काज सभहँक विचार सँ त बुझिऔ होली छैक
11 comments:
रंग बिरंगक शब्द सजल ई रचना पढि-पढि झूमि रहल छीReplyDelete
गजल तेहेन नशीला अछि भाई जे भांग पीने बिन घूमि रहल छी
रचना अहिना रचैत रहू भाई आ जुरबैत रहू सभ मैथिल के, अछि एतबहि टा प्रार्थना
अहाँ संग समस्त मैथिल आर मिथिला टीमक सदस्य के, फगुआ के शुभकामना
jhuma delahuReplyDelete
सटै जँ ठोर अनचिन्हारक अनचिन्हार सँ त बुझिऔ होली छैकReplyDelete
बाजए जँ केओ प्यार सँ त बुझिऔ होली छैक
बेसी टोइया-टापर देब नीक नहि भाइ सदिखन अनवरत
निकलि जाइ जँ अन्हार सँ त बुझिऔ होली छैक
केहन- केहन गर्मी मगज मे रहै छैक बंधु
मनुख बचि जाए जँ गुमार सँ त बुझिऔ होली छैक
की दुख होइत छैक चतुर्थीक राति मे नहि बुझि सकबै
हँसी जँ आबए कहार सँ त बुझिऔ होली छैक
जहाँ कनही गाएक भिन्न बथान तहाँ सुन्न- मसान
होइ कोनो काज सभहँक विचार सँ त बुझिऔ होली छैक
bah
gazal samrat anchinhar ji namaskar, pher ekta nik prastutiReplyDelete
केहन- केहन गर्मी मगज मे रहै छैक बंधुReplyDelete
मनुख बचि जाए जँ गुमार सँ त बुझिऔ होली छैक
ehina likhait rahu
matra eketa shabd niklaiye bahReplyDelete
जहाँ कनही गाएक भिन्न बथान तहाँ सुन्न- मसानReplyDelete
होइ कोनो काज सभहँक विचार सँ त बुझिऔ होली छैक
rajendra VIMAL KE DIVALI MON PARI DELAHU
बेसी टोइया-टापर देब नीक नहि भाइ सदिखन अनवरतReplyDelete
निकलि जाइ जँ अन्हार सँ त बुझिऔ होली छैक
nik anchinhar ji,
aab chinhar bhay gelahu sabhta dekhar kay
bad nik laGALReplyDelete
gazal sqamyik aa hridaysparshi achhiReplyDelete
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...


c: text/html

text:
दिल्ली के तालकटोरा स्टेडियम मे 24 दिसंबर के मिथिला संघक स्वर्ण जयंती समारोह
अखिल भारतीय मिथिला संघ 24 दिसंबर के दिल्ली के तालकटोरा स्टेडियम मे अपन स्वर्ण जयंती समारोह मनाबय जा रहल अछि. एहि अवसर पर गीत-नाद आ संगीतक कार्यक्रम सेहो होएत. कार्यक्रय के पैघ स्तर पर होए के कारण एकरा स्टेडियम मे कराएल
जा रहल अछि. उम्मीद कएल जा रहल अछि जे एहि कार्यक्रम मे राष्ट्रपति रामनाथ कोविंद जी सेहो अएताह। कई राज्य के एमएलए, एमपी सहित मंत्री सभ सेहो मौजूद रहताह।
पिछला दिन दिल्ली मे अखिल भारतीय मिथिला संघक लोगो आ संस्था गीतक लोकार्पण कएल गेल। दिल्ली मे पिछला पचास साल स मिथिलावासीक लेल कार्यरत अखिल भारतीय मिथिला संघक आकर्षक लोगो (प्रतीक चिह्न) आ संघक उद्घोष गान राज्यसभा सांसद श्री प्रभात झा एवं संघक अध्यक्ष श्री विजय चन्द्र झा लोकार्पित केलथि।
संघक लोगो हस्तशिल्प संस्था, मधुबनी स जुड़ल युवा कलाकार राकेश कुमार झा बनैलाह अछि, जाहि मे मिथिलाक सांस्कृतिक प्रतीक पाग, पान, मखान आ लोकदेवता सलहेसक घोड़ा के राखल गेल अछि। संस्थाक गीत डॉ. चन्द्रमणि जी लिखलन्हि अछि आ तकरा अपन स्वर देलथि अछि मैथिलीक प्रसिद्ध गायक अवनीन्द्र ठाकुर जी। एहि गीत मे मिथिलाक सांस्कृतिक विशेषताक संग अखिल भारतीय मिथिला संघक उद्देश्य आ पिछला पचास सालक उपलब्धिक उल्लेख भेल अछि। ई लोगो आ संस्थाक गीत अखिल भारतीय मिथिला संघ द्वारा आगामी 24 दिसम्बर, 2017 क तालकटोरा स्टेडियम मे अपन स्वर्ण जयंती समारोह आयोजन लेल लोकार्पित कयल गेल अछि।
एहि अवसर पर स्वर्ण जयंती समारोहक स्वागताध्यक्ष आ राज्यसभा सांसद प्रभात झा आ संघक अध्यक्ष विजय चन्द्र झा जनतब देलन्हि जे लोगो आ संस्था गीत कोनो संस्थानक मूल परिचार होइतअछि। एहि संघक छत्रछाया मे देश आ विदेश मे पसरल मिथिलावासी के जोड़बाक प्रयास कयल जायत। सीताक जन्मस्थली पुनौरा धाम के पर्यटनक दृष्टि स विकसित कयल जायत आ एहि पवित्र भूमि के रामायण सर्किट स जोड़बाक अभियान मे सेहो अखिल भारतीय मिथिला संघ संग अछि। एहि लेल राज्यसभा मे सेहो स्वर उठाओल गेल अछि। तालकटोरा स्टेडियम मे आगामी 24 दिसम्बर क मैथिली कला, संस्कृति, भाषा आ साहित्य पर विचार मंथन करनिहार विद्वतजन के मिथिला विभूतिक नाम स स्थापित बाबा साहेब चौधरी, सर गंगानंद, नागार्जुन आ भोगेन्द्र झा सम्मान स सम्मानित कयल जेतन्हि।
अखिल भारतीय मिथिला संघक अध्यक्ष विजय चन्द्र झा कहलन्हि जे संस्था दिल्लीक संग-संग मिथिला तक कला आ संस्कृति सहित मैथिली भाषाक विकासक लेल कतेको कार्य केलक अछि। मिथिला समाजक लेल संघक इहो प्रयास भेल जे मैथिली भाषा के संविधानक अष्टम सूची मे स्थान भेटल, राजधानी मे मैथिली अकादेमी स्थापित भेल। मिथिला क्षेत्र मे बड़ी लाइन बनल आ तेज गतिक ट्रेन चलब प्रारंभ भेल। संघ मिथिला क्षेत्रक कला, साहित्य सहित पुरा महत्वक स्थलक संवर्धन आ पर्यटनक विकास लेल सेहो लगातार प्रयासरत अछि। संघ बिहारक मिथिला क्षेत्रक संग-संग राजधानी दिल्ली मे रहनिहार मिथिलावासीक हित मे कतेको डेग उठौलक अछि। कैंसर रोगीक सहायता, मिथिलाक छात्र लोकन्हि के छात्रवृत्ति सेहो प्रदान केलक अछि। सत्तरिक दशक मे दिल्ली मे रहनिहार करीब 35 हजार प्रवासी मैथिली के राशन कार्ड बनाब मे निःशुल्क मदति केलक अछि। दिल्लीक गीता कालोनी मे लागल आगि स पीड़ित ओहिठामक लोक के 50 हजार रुपयाक गृह समान स मदति, बिहार मे 1987 मेआयल बाढ़िक समय संघ द्वारा ट्रेन सं एक बॉगी सामान ओहिठाम पठाओल गेल। 2008 मे बिहारक मुख्यमंत्री कोष मे 51 हजार टका आ दस बोरा सामान सेहो संघ देलक अछि।
विजय चन्द्र झा जी इहो कहनाए छलन्हि जे अखिल भारतीय मिथिला संघ मिथिला क्षेत्र लेल औद्योगिक विकासक संग-संग पुल-डैम निर्माण आ रोजगार बढ़ेबा लेल दिल्लीक वोट क्लब पर कतेको बेर प्रदर्शन केलक अछि। लोकसभा आ राज्यसभा मे कतेको बेर प्रश्न उठबौलक अछि। राजधानी दिल्ली मे मिथिला विभूतिक प्रतिमा लगायब आ सड़कक नामकरण लेल सेहो प्रयास क रहल अछि। अखिल भारतीय मिथिलासंघ आब प्रकाशन आ शोधकार्य एवं अध्ययन स संबंधित कतेको योजना पर कार्य क रहल अछि।
जा रहल अछि. उम्मीद कएल जा रहल अछि जे एहि कार्यक्रम मे राष्ट्रपति रामनाथ कोविंद जी सेहो अएताह। कई राज्य के एमएलए, एमपी सहित मंत्री सभ सेहो मौजूद रहताह।
पिछला दिन दिल्ली मे अखिल भारतीय मिथिला संघक लोगो आ संस्था गीतक लोकार्पण कएल गेल। दिल्ली मे पिछला पचास साल स मिथिलावासीक लेल कार्यरत अखिल भारतीय मिथिला संघक आकर्षक लोगो (प्रतीक चिह्न) आ संघक उद्घोष गान राज्यसभा सांसद श्री प्रभात झा एवं संघक अध्यक्ष श्री विजय चन्द्र झा लोकार्पित केलथि।
संघक लोगो हस्तशिल्प संस्था, मधुबनी स जुड़ल युवा कलाकार राकेश कुमार झा बनैलाह अछि, जाहि मे मिथिलाक सांस्कृतिक प्रतीक पाग, पान, मखान आ लोकदेवता सलहेसक घोड़ा के राखल गेल अछि। संस्थाक गीत डॉ. चन्द्रमणि जी लिखलन्हि अछि आ तकरा अपन स्वर देलथि अछि मैथिलीक प्रसिद्ध गायक अवनीन्द्र ठाकुर जी। एहि गीत मे मिथिलाक सांस्कृतिक विशेषताक संग अखिल भारतीय मिथिला संघक उद्देश्य आ पिछला पचास सालक उपलब्धिक उल्लेख भेल अछि। ई लोगो आ संस्थाक गीत अखिल भारतीय मिथिला संघ द्वारा आगामी 24 दिसम्बर, 2017 क तालकटोरा स्टेडियम मे अपन स्वर्ण जयंती समारोह आयोजन लेल लोकार्पित कयल गेल अछि।
एहि अवसर पर स्वर्ण जयंती समारोहक स्वागताध्यक्ष आ राज्यसभा सांसद प्रभात झा आ संघक अध्यक्ष विजय चन्द्र झा जनतब देलन्हि जे लोगो आ संस्था गीत कोनो संस्थानक मूल परिचार होइतअछि। एहि संघक छत्रछाया मे देश आ विदेश मे पसरल मिथिलावासी के जोड़बाक प्रयास कयल जायत। सीताक जन्मस्थली पुनौरा धाम के पर्यटनक दृष्टि स विकसित कयल जायत आ एहि पवित्र भूमि के रामायण सर्किट स जोड़बाक अभियान मे सेहो अखिल भारतीय मिथिला संघ संग अछि। एहि लेल राज्यसभा मे सेहो स्वर उठाओल गेल अछि। तालकटोरा स्टेडियम मे आगामी 24 दिसम्बर क मैथिली कला, संस्कृति, भाषा आ साहित्य पर विचार मंथन करनिहार विद्वतजन के मिथिला विभूतिक नाम स स्थापित बाबा साहेब चौधरी, सर गंगानंद, नागार्जुन आ भोगेन्द्र झा सम्मान स सम्मानित कयल जेतन्हि।
अखिल भारतीय मिथिला संघक अध्यक्ष विजय चन्द्र झा कहलन्हि जे संस्था दिल्लीक संग-संग मिथिला तक कला आ संस्कृति सहित मैथिली भाषाक विकासक लेल कतेको कार्य केलक अछि। मिथिला समाजक लेल संघक इहो प्रयास भेल जे मैथिली भाषा के संविधानक अष्टम सूची मे स्थान भेटल, राजधानी मे मैथिली अकादेमी स्थापित भेल। मिथिला क्षेत्र मे बड़ी लाइन बनल आ तेज गतिक ट्रेन चलब प्रारंभ भेल। संघ मिथिला क्षेत्रक कला, साहित्य सहित पुरा महत्वक स्थलक संवर्धन आ पर्यटनक विकास लेल सेहो लगातार प्रयासरत अछि। संघ बिहारक मिथिला क्षेत्रक संग-संग राजधानी दिल्ली मे रहनिहार मिथिलावासीक हित मे कतेको डेग उठौलक अछि। कैंसर रोगीक सहायता, मिथिलाक छात्र लोकन्हि के छात्रवृत्ति सेहो प्रदान केलक अछि। सत्तरिक दशक मे दिल्ली मे रहनिहार करीब 35 हजार प्रवासी मैथिली के राशन कार्ड बनाब मे निःशुल्क मदति केलक अछि। दिल्लीक गीता कालोनी मे लागल आगि स पीड़ित ओहिठामक लोक के 50 हजार रुपयाक गृह समान स मदति, बिहार मे 1987 मेआयल बाढ़िक समय संघ द्वारा ट्रेन सं एक बॉगी सामान ओहिठाम पठाओल गेल। 2008 मे बिहारक मुख्यमंत्री कोष मे 51 हजार टका आ दस बोरा सामान सेहो संघ देलक अछि।
विजय चन्द्र झा जी इहो कहनाए छलन्हि जे अखिल भारतीय मिथिला संघ मिथिला क्षेत्र लेल औद्योगिक विकासक संग-संग पुल-डैम निर्माण आ रोजगार बढ़ेबा लेल दिल्लीक वोट क्लब पर कतेको बेर प्रदर्शन केलक अछि। लोकसभा आ राज्यसभा मे कतेको बेर प्रश्न उठबौलक अछि। राजधानी दिल्ली मे मिथिला विभूतिक प्रतिमा लगायब आ सड़कक नामकरण लेल सेहो प्रयास क रहल अछि। अखिल भारतीय मिथिलासंघ आब प्रकाशन आ शोधकार्य एवं अध्ययन स संबंधित कतेको योजना पर कार्य क रहल अछि।
Subscribe to: Post Comments (Atom)

robotstxt: allowed

filter: keep


text:
येन बद्धो बली राजा, दानवेन्द्रो महाबल:।
तेन त्वां प्रति बच्चामि, रक्षे मा चल मा चल।।
रक्षा बन्धन एक हिन्दू पाबनि थीक जे हर बरख श्रावण मास के पूर्णिमा दिन मनाओल जाएत अच्छी। रक्षा बन्धन पाबनि भाई-बहिनक पवित्र स्नेह केर प्रतीक थीक। ई हिंदु सभक विशेष पाबनि थीक। भाई-बहिनक स्नेहक प्रतीक एहेन पाबनि विश्व भरी म' कतहु आओर नहि मनाओल जाएत अछि। श्रावण मासक पूर्णिमा के दिन मनाओल जेबाक कारण रक्षा बन्धन क' श्रावणी नाम सँ सेहो जानल जाएत अछि। रक्षा बन्धन के अवसर पर देश भरिक बाजार म' विशेष चहल-पहल होएत अछि। रंग-बिरंगक राखी सँ दोकान सभक रौनक देखैत बनैत अछि। लोग तरह-तरह के राखी किनैत छथि।
रक्षा बन्धन केर पाबनि भाई-बहिनक संबंध क' आओर मधुर एवं प्रगाढ़ बनबैत अछि। एहि दिन बहिन अप्पन भाई के हाथ म' राखी बान्हैत हुनका सँ अप्पन रक्षा करबाक वचन लैत छथि आओर भाई केर दीर्घायु होयबाक कामना करैत छथि। भाई अप्पन बहिन के रक्षा करबाक वचन दैत छथि। आजुक दिन भाई अप्पन सामर्थ्य अनुसार बहिन क' उपहार सेहो दैत छथि। रक्षा बन्धन सँ किछु दिन पहिने बाजार राखी, उपहार आओर मिठाई सभ सँ सैज जाएत अछि। बहिन राखी, मिठाई एवं फल आदि वस्तु भाई क' भेंट करैत छथि आओर भाई अप्पन बहिन क' आशीर्वाद संगे उपहार वा टाका दैत छथि।
आए कैल्हि राखी पाबनि केँ पवित्रता अस्थिर - अस्थिर समाप्त होएत जे रहल अछि, आए कैल्हि भाई - बहिनक स्नेह हराबैत नजैर आएब रहल अछि। हमरा सभके बुझबाक चाही कि बहिन क' धन वा उपहार द' भाई केर कर्त्तव्य ख़त्म नहि भ' जाएत अछि। हमरा लोकनि क' राखी पाबनिक पवित्रता के सेहो ध्यान रखबाक चाही आओर आजीवन अप्पन बहिन के रक्षा करबाक व्रत लेबाक चाही। राखी के महत्त्व ओहिक सुन्दरता म' नहि बल्कि ओहि रेशम के सूत म' छुपल प्राचीन परंपरा आओर भाई-बहिनक स्नेह केर पवित्र भावना म' अछि। भाई - बहिन के प्रेमक प्रतीक एहि पाबनि केर अवसर पर समस्त मिथिलांचल वासी क' हृदय सँ शुभकामना आओर बधाई।


text:
ISSN 2229-547X VIDEHA
'विदेह'
११० म अंक १५ जुलाइ २०१२ (वर्ष ५ मास ५५ अंक ११०)
ऐ अंकमे अछि:-
३.६.जगदानन्द झा 'मनु'
विदेह ई-पत्रिकाक सभटा पुरान
अंक ( ब्रेल, तिरहुता आ
देवनागरी मे ) पी.डी.एफ. डाउनलोडक लेल नीचाँक लिंकपर उपलब्ध अछि। All the
old issues of Videha e journal ( in Braille, Tirhuta and Devanagari versions )
are available for pdf download at the following link.
ब्लॉग "लेआउट" पर
"एड गाडजेट" मे "फीड" सेलेक्ट कए "फीड यू.आर.एल."
मे http://www.videha.co.in/index.xml टाइप केलासँ सेहो
विदेह फीड प्राप्त कए सकैत छी। गूगल रीडरमे पढ़बा लेल http://reader.google.com/
पर जा कऽ Add a
Subscription बटन क्लिक करू आ खाली स्थानमे http://www.videha.co.in/index.xml
पेस्ट करू आ Add बटन दबाउ।
विदेह रेडियो:मैथिली
कथा-कविता आदिक पहिल पोडकास्ट साइट
मैथिली देवनागरी वा
मिथिलाक्षरमे नहि देखि/ लिखि पाबि रहल छी,
(cannot see/write Maithili in Devanagari/ Mithilakshara follow links below or
contact at ggajendra@videha.com) तँ एहि हेतु नीचाँक लिंक सभ पर
जाउ। संगहि विदेहक स्तंभ मैथिली भाषापाक/ रचना लेखनक नव-पुरान अंक पढ़ू।
http://devanaagarii.net/
http://kaulonline.com/uninagari/
(एतए बॉक्समे ऑनलाइन देवनागरी टाइप करू, बॉक्ससँ
कॉपी करू आ वर्ड डॉक्युमेन्टमे पेस्ट कए वर्ड फाइलकेँ सेव करू। विशेष जानकारीक लेल
ggajendra@videha.com पर सम्पर्क करू।)(Use Firefox
4.0 (from WWW.MOZILLA.COM )/ Opera/ Safari/ Internet Explorer 8.0/
Flock 2.0/ Google Chrome for best view of 'Videha' Maithili e-journal at http://www.videha.co.in/
.)
Go to the link below for
download of old issues of VIDEHA Maithili e magazine in .pdf format and
Maithili Audio/ Video/ Book/ paintings/ photo files. विदेहक पुरान
अंक आ ऑडियो/ वीडियो/ पोथी/ चित्रकला/ फोटो सभक फाइल सभ (उच्चारण, बड़ सुख सार आ दूर्वाक्षत मंत्र सहित) डाउनलोड करबाक हेतु नीचाँक लिंक पर
जाउ।
VIDEHA ARCHIVE विदेह आर्काइव
भारतीय डाक विभाग द्वारा जारी कवि, नाटककार आ
धर्मशास्त्री विद्यापतिक स्टाम्प। भारत आ नेपालक माटिमे पसरल मिथिलाक धरती प्राचीन
कालहिसँ महान पुरुष ओ महिला लोकनिक कर्मभमि रहल अछि। मिथिलाक महान पुरुष ओ महिला
लोकनिक चित्र 'मिथिला रत्न' मे देखू।
गौरी-शंकरक पालवंश कालक मूर्त्ति, एहिमे
मिथिलाक्षरमे (१२०० वर्ष पूर्वक) अभिलेख अंकित अछि। मिथिलाक भारत आ नेपालक माटिमे
पसरल एहि तरहक अन्यान्य प्राचीन आ नव स्थापत्य, चित्र,
अभिलेख आ मूर्त्तिकलाक़ हेतु देखू 'मिथिलाक खोज'
मिथिला, मैथिल आ मैथिलीसँ सम्बन्धित सूचना,
सम्पर्क, अन्वेषण संगहि विदेहक सर्च-इंजन आ
न्यूज सर्विस आ मिथिला, मैथिल आ मैथिलीसँ सम्बन्धित वेबसाइट
सभक समग्र संकलनक लेल देखू "विदेह सूचना संपर्क अन्वेषण"
विदेह जालवृत्तक डिसकसन फोरमपर जाउ।
"मैथिल
आर मिथिला" (मैथिलीक सभसँ लोकप्रिय जालवृत्त) पर जाउ।
ऐ बेर मूल
पुरस्कार(२०१२) [साहित्य अकादेमी, दिल्ली]क लेल अहाँक नजरिमे कोन मूल मैथिली पोथी
उपयुक्त अछि ?
Thank you for voting!
श्री राजदेव मण्डलक “अम्बरा”
(कविता-संग्रह) 12.43%
श्री बेचन ठाकुरक “बेटीक
अपमान आ छीनरदेवी”(दूटा नाटक) 10.06%
श्रीमती आशा मिश्रक “उचाट”
(उपन्यास) 6.51%
श्रीमती पन्ना झाक “अनुभूति”
(कथा संग्रह) 4.73%
श्री उदय नारायण सिंह “नचिकेता”क “नो एण्ट्री:मा प्रविश (नाटक) 5.62%
श्री सुभाष चन्द्र यादवक “बनैत
बिगड़ैत” (कथा-संग्रह) 5.03%
श्रीमती वीणा कर्ण- भावनाक अस्थिपंजर (कविता संग्रह) 5.62%
श्रीमती शेफालिका वर्माक “किस्त-किस्त
जीवन (आत्मकथा) 8.58%
श्रीमती विभा रानीक “भाग रौ
आ बलचन्दा” (दूटा नाटक) 7.1%
श्री महाप्रकाश-संग समय के (कविता संग्रह) 5.62%
श्री तारानन्द वियोगी- प्रलय रहस्य (कविता-संग्रह) 5.33%
श्री महेन्द्र मलंगियाक “छुतहा
घैल” (नाटक) 8.28%
श्रीमती नीता झाक “देश-काल”
(कथा-संग्रह) 5.92%
श्री सियाराम झा "सरस"क थोड़े आगि थोड़े पानि
(गजल संग्रह) 7.4%
Other: 1.78%
ऐ बेर युवा पुरस्कार(२०१२)[साहित्य अकादेमी, दिल्ली]क
लेल अहाँक नजरिमे कोन कोन लेखक उपयुक्त छथि ?
श्रीमती ज्योति सुनीत चौधरीक “अर्चिस”
(कविता संग्रह) 28.38%
श्री विनीत उत्पलक “हम
पुछैत छी” (कविता संग्रह) 7.43%
श्रीमती कामिनीक “समयसँ
सम्वाद करैत”, (कविता संग्रह) 6.76%
श्री प्रवीण काश्यपक “विषदन्ती
वरमाल कालक रति” (कविता संग्रह) 4.73%
श्री आशीष अनचिन्हारक "अनचिन्हार
आखर"(गजल संग्रह) 18.92%
श्री अरुणाभ सौरभक “एतबे टा
नहि” (कविता संग्रह) 6.76%
श्री दिलीप कुमार झा "लूटन"क जगले
रहबै (कविता संग्रह) 8.11%
श्री आदि यायावरक “भोथर
पेंसिलसँ लिखल” (कथा संग्रह) 5.41%
श्री उमेश मण्डलक “निश्तुकी”
(कविता संग्रह) 12.16%
Other: 1.35%
ऐ बेर अनुवाद पुरस्कार (२०१३) [साहित्य अकादेमी,
दिल्ली]क लेल अहाँक नजरिमे के उपयुक्त छथि?
Thank you for voting!
श्री नरेश कुमार विकल "ययाति"
(मराठी उपन्यास श्री विष्णु सखाराम खाण्डेकर) 32.63%
श्री महेन्द्र नारायण राम
"कार्मेलीन" (कोंकणी उपन्यास श्री दामोदर मावजो) 13.68%
श्री देवेन्द्र झा
"अनुभव"(बांग्ला उपन्यास श्री दिव्येन्दु पालित) 12.63%
श्रीमती मेनका मल्लिक "देश आ अन्य
कविता सभ" (नेपालीक अनुवाद मूल- रेमिका थापा) 14.74%
श्री कृष्ण कुमार कश्यप आ श्रीमती शशिबाला-
मैथिली गीतगोविन्द ( जयदेव संस्कृत) 13.68%
श्री रामनारायण सिंह "मलाहिन"
(श्री तकषी शिवशंकर पिल्लैक मलयाली उपन्यास) 11.58%
Other: 1.05%
फेलो पुरस्कार-समग्र योगदान २०१२-१३ : समानान्तर साहित्य
अकादेमी,
दिल्ली
Thank you for voting!
श्री राजनन्दन लाल दास 53.85%
श्री डॉ. अमरेन्द्र 25.64%
श्री चन्द्रभानु सिंह 19.23%
Other: 1.28%
1.संपादकीय
१
भारतीय छन्द, अलंकार आ रस सिद्धान्त:
छन्दकेँ किछु गोटे अज्ञानतावश रस आ अलंकारसँ
अलग कऽ कए देखै छथि। जँ कोनो वीभत्स दृश्यक वर्णन कवि करत तँ की ओकरा वीभत्स रस
अनबा लेल परिश्रम करए पड़तै आ की ऐ लेल ओकरा गएर छन्दोबद्ध रचना रचऽ पड़तै! की
शब्दालंकार आ अर्थालंकार लेल कविकेँ गएर छन्दोबद्ध रचना करऽ पड़तै? की बिनु विस्तृत भाषायी शब्दावलीक
शब्दालंकार वा अर्थालंकार उत्पन्न भऽ सकैए? की गजल,
दोहा, रोला, कुण्डलिया
बिनु व्याकरणक सम्भव छै? आ की छन्द आ बहरमे रहने रस आ
अलंकारसँ कोनो रचना विहीन भऽ जाइ छै आ गएर छन्दोबद्ध रचना अलंकार आ रससँ स्वतः
युक्त भऽ जाइ छै? की अभ्यासक महत्व नै छै आ अभ्यास आ
मेहनति केनिहारमे प्रतिभा नै होइ छै? एकटा वाद्ययंत्र
वादकसँ कियो पुछलन्हि जे ओ किए भोर साँझ अभ्यास करै छथि तँ हुनकर उत्तर रहन्हि- ऐ
दुआरे हम भोरमे अभ्यास करै छी जे साँझमे गति ने कम भऽ जाए आ साँझमे ऐ दुआरे अभ्यास
करै छी जे भोरमे ने गति कम भऽ जाए। मुदा संगमे ईहो सत्य अछि जे मात्र रस, अलंकार आ छन्दक आ अभ्यासे टा सँ कोनो रचना उत्कृष्ट नै भऽ जाएत,
आ से रचनाकारक सामर्थ्यपर निर्भर करत, मुदा
रचनाक उत्कृष्ट हेबाक प्रतिशतता बढ़ि जाएत कारण रस, अलंकार
आ छन्दक अभ्यास सामर्थ्यवान आ प्रतिभाशाली बेसी नीक जेकाँ करैए, आ ओ जँ बे-बहर आजाद गजल वा अकविता लिखत तँ तकर उत्कृष्ट हेबाक सम्भावना
सेहो बढ़ि जाएत। ओना मैथिलीक भिखारी ठाकुर रामप्रवेश मण्डल झारुदार सन
प्रतिभाशालीकेँ रस, अलंकार आ छन्दक नैसर्गिक वरदान छन्हि
से फराक गप। हुनकर समाज आ प्रकृतिसँ जुड़ल भावना अतुलनीय अछि आ तेँ ओ आड़िपर चलितो
भावनामे बहि जाइ छथि। मुदा किछु सभ सुविधा सम्पन्न लोक बहर आ छन्दक अभ्यास ऐ लेल
नै करै छथि कारण हुनका भावना बेशी अबै छन्हि, दोकानक सभसँ
सस्त वौस्त हुनका लेला भावना बनि जाइए। आ जँ कविमे एतेक भावना छन्हि तँ मैथिली
साहित्य जातीय प्रतिक्रियावादसँ भरल किए अछि?
जँ रस,
अलंकार आ छन्दसँ किनको दिक्कत छन्हि तँ अमित मिश्र आ चन्दन झा सन
युवाक बाल गजल पढ़थु, आ बिसरि जाथु जे ओ बहरयुक्त छै। आ
तखन ओकर तुलना सियाराम झा सरस आ जीवकान्तक बाल कवितासँ करथु। अमित मिश्र आ चन्दन
झा क बाल गजल बड्ड आगाँ अछि, ई दुनू गोटे ई उत्कृष्ट रचना
सभ छन्द आ बहरमे केने छथि आ ओ सभ रचना स्वतः उपयुक्त रस आ अलंकारमे हिनका सभक
सामर्थ्यवान प्रतिभाक बदौलति भेल अछि, आ जँ ई संयोग अछि
तँ भयंकर संयोग अछि। आ हम मैथिली बाल साहित्यक पद्य अही दिशामे आगाँ बढ़ैत देखऽ
चाहब।
शब्दोचारण आ कला निर्माणक बाद बोध्य बौस्तुक
उत्पत्ति होइ छै। शब्द आ ध्वनि, रूप, रस, राग,
छन्द, आ अलंकारसँ ओकर औचित्य सिद्ध होइत
छै।
एकटा उदाहरणसँ रस अलंकारक विवेचन एतए कएल जा
रहल अछि।
अलंकार सिद्धान्तक हिसाबसँ तोहर ठोर कविताक पाठ: भामह अलंकारकेँ समासोक्ति
कहै छथि जे आनन्दक कारण बनैए। दण्डी आ उद्भट सेहो अलंकारक सिद्धान्तकेँ आगाँ बढ़बै
छथि। अलंकारक मूल रूपसँ दू प्रकार अछि, शब्द आ अर्थ आधारित आ आगाँ सादृश्य-विरोध, तर्कन्याय, लोकन्याय, काव्यन्याय आ गूढ़ार्थ प्रतीति आधारपर।
मम्मट ६१ प्रकारक अलंकारकेँ ७ भागमे बाँटै छथि, उपमा माने
उदाहरण, रूपक माने कहबी, अप्रस्तुत
माने अप्रत्यक्ष प्रशंसा, दीपक माने विभाजित अलंकरण, व्यतिरेक माने असमानता प्रदर्शन, विरोध आ समुच्चय
माने संगबे। बातक चून लगाएब अप्रस्तुत, कऽथक सन लाल बुन्न
कपोल, पानक ठोर आ सुन्नरिक ठोर, भोरक
लाली सुन्नरिक ठोर सन, कुसियारक पाकल पोर सन सुन्नरिक ठोर ई
सभ उपमा कवि द्वारा प्रयुक्त भेल अछि। मुदा कतऽ छह प्रेमक पुंगी हूक? मे सादृश्य-विरोध अछि। अहाँ बिनु व्याकुल
वाटक माँझ मे रूपक प्रयुक्त भेल अछि। काव्यक भारतीय विचार: मोक्षक लेल
कलाक अवधारणा, जेना नटराजक मुद्रा देखू। सृजन आ नाश दुनूक लय
देखा पड़त। स्थायी भावक गाढ़ भऽ सीझि कऽ रस बनब- आ ऐ सन कतेक रसक सीता आ
राम अनुभव केलन्हि (देखू वाल्मीकि रामायण)। कृष्ण भारतीय कर्मवादक शिक्षक
छथि तँ संगमे रसिक सेहो। कलाक स्वाद लेल रस सिद्धांतक आवश्यकता भेल आ भरत
नाट्यशास्त्र लिखलन्हि। अभिनवगुप्त आनन्दवर्धनक ध्यन्यालोकपर भाष्य लिखलन्हि। भामह
६अम शताब्दी, दण्डी सातम शताब्दी आ रुद्रट ९अम शताब्दी एकरा
आगाँ बढ़ेलन्हि। रस सिद्धान्तक हिसाबसँ तोहर ठोर कविताक पाठ: रस
सिद्धान्त:भरत:- नाटकक प्रभावसँ रस उत्पत्ति होइत अछि। नाटक कथी लेल? नाटक रसक अभिनय लेल आ संगे रसक उत्पत्ति लेल सेहो। रस कोना बहराइए?
रस बहराइए कारण (विभाव), परिणाम (अनुभाव) आ
संग लागल आन वस्तु (व्यभिचारी)सँ। स्थायीभाव गाढ़ भऽ सीझि कऽ रस बनैए, जकर स्वाद हम लऽ सकै छी।भट्ट लोलट:- स्थायीभाव कारण-परिणाम द्वारा
गाढ़ भऽ रस बनैत अछि। अभिनेता-अभिनेत्री अनुसन्धान द्वारा आ कल्पना द्वारा रसक
अनुभव करैत छथि। लोलट कविकेँ आ संगमे श्रोता-दर्शककेँ महत्व नै दै छथि। शौनक:-
शौनक रसानुभूति लेल दर्शकक प्रदर्शनमे पैसि कऽ रस लेब आवश्यक बुझै छथि, घोड़ाक चित्रकेँ घोड़ा सन बूझि रस लेबा सन। भट्टनायक कहै छथि जे रसक
प्रभाव दर्शकपर होइत अछि। कविक भाषाकेँ ओ भिन्न मानैत छथि। रससँ श्रोता-दर्शकक
आत्मा, परमात्मासँ मेल करैए। रसक आनन्द अछि स्वरूपानन्द। आ
ऐसँ होइत अछि आत्म-साक्षात्कार। रस सिद्धान्त श्रोता-दर्शक-पाठक पर आधारित अछि। ई
श्रोता-दर्शक-पाठकपर जोर दैत अछि। बार्थेज संरचनावाद-उत्तर-संरचनावादक सन्दर्भमे
लेखकक उद्देश्यसँ पाठकक मुक्तिक लेल लेखकक मृत्युकेँ आवश्यक मानै छथि- लेखकक
मृत्यु माने लेखक रचनासँ अलग अछि आ पाठक अपना लेल अर्थ तकैत अछि। लगौलह बातक
पाथर चून । आ सजौलह कऽथ कपोलक खून । विभाव अछि आ ऐ कारणसँ देखि कऽ
लहरल हमर करेज अनुभाव माने परिणाम बहार होइत अछि। स्फोट सिद्धांत: भर्तृहरीक
वाक्यपदीय कहैत अछि जे शब्द आकि वाक्यक अर्थ स्फोट द्वारा संवाहित अछि। वर्ण
स्फोटसँ वर्ण, पद स्फोटसँ शब्द आ वाक्य स्फोटसँ वाक्यक
निर्माण होइत अछि। कोनो ज्ञान बिनु शब्दक सम्बन्धक सम्भव नै अछि। ई भारतीय दर्शनक
ज्ञान सिद्धान्तक एकटा भाग बनि गेल। अर्थक संप्रेषण अक्षर, शब्द
आ वाक्यक उत्पत्ति बिन सम्भव अछि। स्फोट अछि शब्दब्रह्म आ से अछि सृजनक मूल कारण।
अक्षर, शब्द आ वाक्य संग-संग नै रहैए। बाजल शब्दक फराक अक्षर
अपनामे शब्दक अर्थ नै अछि, शब्द पूर्ण होएबा धरि एकर
उत्पत्ति आ विनाश होइत रहै छै। स्फोटमे अर्थक संप्रेषण होइत अछि मुदा तखनो स्फोटमे
प्राप्ति समए वा संचारक कालमे अक्षर, शब्द वा वाक्यक
अस्तित्व नै भेल रहै छै। शब्दक पूर्णता धरि एक अक्षर आर नीक जकाँ क्रमसँ अर्थपूर्ण
होइए आ वाक्य पूर्ण हेबा धरि शब्द क्रमसँ अर्थपूर्ण होइए।सांख्य, न्याय, वैशेषिक, मीमांसा आ
वेदान्त ई सभ दर्शन स्फोटकेँ नै मानैत अछि। ऐ सभ दर्शनक मानब अछि जे अक्षर आ ओकर
ध्वनि अर्थकेँ नीक जेकाँ पूर्ण करैत अछि। फ्रांसक जैक्स डेरीडाक विखण्डन आ पसरबाक
सिद्धान्त स्फोट सिद्धान्तक लग अछि। स्फोट सिद्धांतक आधारपर तोहर ठोर कविताक
पाठ: आब उदयनक करियनक धरतीपर रहबाक अछैतो न्याय सिद्धान्तक स्फोट
सिद्धान्तकेँ नै मानब कविक कविताकेँ नै अरघै छन्हि। मने मे रहल मनक सब बात कहि ओ अलभ्य चित चोर सँ सुन्नरिक ठोरक
तुलना कऽ दै छथि।
उदयनक गामक कवि बूच कहै छथि भऽ रहल वर्ण - वर्ण निःशेष, शब्द सँ
प्रगटल नहि उद्य़ेश्य; एतए शब्दसँ नै मुदा स्फोटसँ अर्थक संप्रेषण
कवि द्वारा तोहर ठोर आ ऐ संग्रहक आन कविता सभमे जाइ तरहेँ भेल अछि, से संसारक सभसँ
लयात्मक आ
मधुर भाषा मैथिली मे (यहूदी
मेनुहिनक शब्दमे) विद्यापतिक बादक सभसँ लयात्मक कविक रूपमे बूचजी केँ प्रस्तुत करैत अछि आ
मैथिली कविताकेँ ऐ
रूपमे फेरसँ परिभाषित करैत अछि।
तोहर ठोर कविताक सामान्य पाठ: पानक ठोर आ सुन्नरिक ठोर।
सुन्नरि द्वारा बातक चून
लगाएब आ कऽथक सन लाल बुन्न कपोल सजाएब। मुदा प्रेमक पुंगी कतए? भोरक लाली सुन्नरिक ठोर सन, बिनु सुन्नरि व्याकुल साँझ जेकाँ। बधिक जे बनत सुन्नरिक वर तँ हम बनब विखण्डित
राहु। स्वर्गोमे सुधा कम्मे अछि, तहिना सुन्नरिक ठोर सेहो कतऽ पाबी। सकरी
मिल महान बनत जे हम विश्वकर्मासँ विज्ञान सीखब। आ ओइ मिलसँ बहार होएत माधुर्य। कुसियारक पाकल पोर सन
सुन्नरिक ठोर अछि।
पुनर्जन्ममे सेहो धान आ चिष्टान्न बनि सुन्नरि हम अहाँक लग आएब। मुदबा एतबा बादो शब्दसँ उद्देश्य कहाँ
प्रगट भेल।
२
साहित्यमे लोक-तत्व: गाथा/ नृत्य/ नाटक
लोकगाथा/ नृत्य/ संगीत आदिक ऐतिहासिक वर्णन
मोहनजोदड़ो सभ्यतासँ प्राप्त कांस्य प्रतिमा नृत्यक मुद्राक संकेत
दैत अछि, वर्तमान कथक
नृत्यक ठाठ मुद्रा सदृश, दहिन हाथ ४५ डिग्रीक कोण बनेने आ
वाम हाथ वाम छाबापर, संगहि वाम पएर किछु मोड़ने। ऋगवेदक
शांखायन ब्राह्मणमे गीत, वाद्य आ नृत्य तीनूक संगे-संग
प्रयोगक वर्णन अछि, ऐतरेय ब्राह्मणमे ऐ तीनूक गणना दैवी
शिल्पमे अछि। ऋगवेद १०.७६.६ मे उषाक स्वर्णिम आभा कविकेँ सुसज्जित ऋषिक स्मरण
करबैत छन्हि। ऋगवेदमे लोक नृत्यक (प्रान्चो अगाम नृतये) सेहो उल्लेख अछि। महाव्रत
नाम्ना सोमयागमे दासी सभक (३-६ दासीक) सामूहिक नृत्यक वर्णन अछि। शांखायन १.११.५
मे वर्णन अछि जे विवाहमे ४-८ सुहागिनकेँ सुरा पियाओल जाइत छ्ल आ चतुर्वार नृत्य
लेल प्रेरित कएल जाइत छल। वैदिक साहित्यमे विवाह विधिमे पत्नीक गायनक उल्लेख अछि।
सीमन्तोन्नयन विधिमे पति वीणावादकसँ सोमदेवक वादयुक्त गान करबाक अनुरोध करैत छथि।
अथर्ववेदमे वसा नाम्ना देवताक नृत्य ऋक्, साम आ गाथासँ
सम्बन्धित होएबाक गप आएल अछि, सोमपानयुक्त ऐ नृत्यमे
गन्धर्व सेहो होइत छलाह, से वर्णित अछि। अथर्ववेद १२.१.४१
मे गीत, वादन आ नृत्यक सामूहिक ध्वनिक वर्णन अछि। वैदिक
कालमे साम संगीतक अलाबे गाथा आ नाराशंसी नाम्ना लौकिक गाथा-संगीतक सेहो प्रचलन छल।
लोकगाथाक तत्व: भाषाक स्वरूप मौखिक रहबाक कारणसँ गतिशील अछि। काल
निर्धारण सेहो अनुमानपर आधारित होइत अछि।
-गाथा मेला,
हाट बजार, विशिष्ट लोकक घर, सार्वजनिक स्थलपर होइत अछि - से जै जातिक लोकदेवता रहैत छथि तकर अतिरिक्त
दोसरो जातिक श्रोता रहैत छथि।
सर्जक आ
श्रोताक प्रत्यक्ष संबंध रहैत अछि, श्रवण तत्वक कारण कथाक अनायास अलंकरण भेटैत अछि, मुदा सभटा साहित्यिक लक्षण जेना सर्ग, छन्दबद्ध,
नाट्य-संधि आ वस्तु निर्देशक अभाव रहैत अछि। वस्तु संगठन सुगठित नहि रहैत अछि। गारिक प्रयोग
आ मद्यपानक यत्र-तत्र वर्णन रहैत अछि।
ग्रामीण व्यवस्थामे चोरक स्थान आ ओकर वर्णन, स्थानीय देवी-देवताक चरचा आ जातीय
अस्मिताक प्रयोग होइत अछि। कथा-गायक आशु कवि होइत छथि- एकटा ढ़ाँचापर अपन हिसाबसँ ओ
हेर-फेर कऽ गबैत छथि प्रारम्भमे ईश्वर, वन्दना आ बीच-बीचमे
ईश्वरसँ क्षमायाचना, ई सभ गायन क्षमता स्थिर करबाक
उद्देश्यसँ कएल जाइत अछि।
घण्टासँ ऊपर गायनक बीचमे हुक्का-चिलम, मद्यपान, परिवेशक
वर्णन होइत अछि गायनमे। लोरिक मनुआर श्रोताक सोझाँ कएल जाइत अछि
मुदा सल्हेसक कथा आराध्य देवक समक्ष।
दैवी शक्ति द्वारा युद्धमे नायकक सहायता होइत
अछि।
नायक सेहो गारिक प्रयोग करैत अछि।
महाकाव्यक पात्रक नाम आ आन तत्वक ग्रहण जेना
महाभारतक जुआ आदि प्रयोगमे आनल जाइत अछि।
निष्कर्ष: सभ साहित्यिक विधा दू प्रकारक होइत अछि। लोकधर्मी आ
नाट्यधर्मी, लोकधर्मी भेल ग्राम्य आ नाट्यधर्मी भेल शास्त्रीय
उक्ति। ग्राम्य माने भेल कृत्रिमताक अवहेलना मुदा अज्ञानतावश किछु गोटे एकरा गाममे
होइबला नाटक बुझै छथि। लोकधर्मीमे स्वभावक अभिनयमे प्रधानता रहैत अछि, लोकक क्रियाक प्रधानता रहैत अछि, सरल आंगिक प्रदर्शन
होइत अछि, आ ऐ मे पात्रक से ओ स्त्री हुअए वा पुरुष, तकर संख्या बड्ड बेसी रहैत अछि। नाट्यधर्मीमे वाणी मोने-मोन, संकेतसँ, आकाशवाणी इत्यादि; नृत्यक
समावेश, वाक्यमे विलक्षणता, रागबला
संगीत, आ साधारण पात्रक अलाबे दिव्य पात्र सेहो रहै छथि।
कोनो निर्जीव/ वा जन्तु सेहो संवाद करऽ लगैए, एक पात्रक डबल-ट्रिपल
रोल, सुख दुखक आवेग संगीतक माध्यमसँ बढ़ाओल जाइत अछि।
वैदिक आख्यान, जातक कथा, ऐशप फेबल्स, पंचतंत्र आ हितोपदेश आ संग-संग चलैत रहल
लोकगाथा सभ। सभ ठाम अभिजात्य वर्गक कथाक संग लोकगाथा रहिते अछि।
३
विदेह
भाषा सम्मान २०१२-१३ (वैकल्पिक साहित्य अकादेमी पुरस्कार रूपेँ प्रसिद्ध)
- बाल साहित्य लेल विदेह
सम्मान २०१२- श्री
जगदीश प्रसाद मण्डल जी केँ हुनकर बाल-प्रेरक विहनि कथा संग्रह
"तरेगन" लेल ई पुरस्कार देल जा रहल अछि। ई पुरस्कार विदेह नाट्य उत्सव
२०१३ क समारोहमे देल जाएत।
“तरेगन” केँ
सभसँ बेशी वोट भेटलै। तीनटा पोथी १.जगदीश प्रसाद मण्डलक तरेगन, २. जीवकान्तक “खिखिरक बीअरि” आ ३.मुरलीधर झा
क “पिलपिलहा गाछ” केँ विदेह www.videha.co.in पर
भऽ रहल ऑनलाइन वोटिंगमे राखल गेल
छल। विशेषज्ञक मतानुसार “पिलपिलहा गाछ”मे बहुत रास कथा अछि जकरा बाल कथा नै कहल जा
सकैए, तइ दुआरे ऐ पोथीकेँ लिस्टसँ हटा देल गेल
कारण ई पुरस्कार बाल साहित्य लेल
अछि, ओनाहितो ऐ
पोथीकेँ सभसँ कम वोट भेटल रहै। ऐ
पोथी सभक अतिरिक्त आन पोथी सभपर विचार नै
कएल गेल कारण ओ सभ पोथीक आकारक नै
वरन् बुकलेटक आकारक छल।
४
साहित्य अकादेमीक टैगोर लिटरेचर अवार्ड २०११
मैथिली लेल श्री जगदीश प्रसाद मण्डल केँ हुनकर लघुकथा संग्रह "गामक
जिनगी" लेल देल गेल। कार्यक्रम कोच्चिमे १२ जून २०१२केँ भेल।
मैथिली लेल विवादक अन्तक कोनो सम्भावना नै
देखबामे आबि रहल अछि। ऐ पुरस्कारक ग्राउण्ड लिस्ट बनेबा लेल एकटा तथाकथित
साहित्यकारकेँ चुनल गेल जे प्राप्त सूचनाक अनुसार जातिक आ संकीर्णताक आधारपर पोथीक
नाम देलन्हि जाइमे नहिये नचिकेताक पोथी रहए,
नहिये सुभाष चन्द्र यादवक आ नहिये जगदीश प्रसाद मण्डलक; संगहि ई ग्राउण्डलिस्ट बनौनिहार तथाकथित साहित्यकार विदेहक सहायक
सम्पादक मुन्नाजीकेँ कहलन्हि जे जगदीश प्रसाद मण्डलकेँ ऐ जिनगीमे टैगोर साहित्य
पुरस्कार नै देल जेतन्हि!। रेफरी जखन ७ टा पोथीक नाम पठेलन्हि तखन ओइमे चन्द्रनाथ
मिश्र "अमर"क अतीत मंथन सेहो रहए जखन कि ओ पोथी निर्धारित अवधि
२००७-२००९ मे छपले नै अछि, तँ की बिनु देखने पोथी
अनुशंसित कएल गेल? ऐ तरहक ग्राउण्ड लिस्ट बनेनिहार आ बिनु
पढ़ने पोथी अनुशंसित केनिहार रेफरीकेँ साहित्य अकादेमी चिन्हित करए, आ नाम सार्वजनिक कऽ स्थायी रूपसँ प्रतिबन्धित करए, से आग्रह; तखने मैथिलीक प्रतिष्ठा बाँचल रहि
सकत। एतए ईहो तथ्य अछि जे साहित्य अकादेमीक मैथिली विभागक संयोजक श्री विद्यानाथ
झा विदित अखन धरि ने पुरस्कार भेटबाक सूचने आ ने पुरस्कार लेल बधाइये श्री जगदीश
प्रसाद मण्डलजी केँ देलन्हि अछि जखनकि मण्डल जी पुरस्कार लऽ कऽ घुरि कऽ आबियो गेल
छथि; संगहि टैगोर साहित्य पुरस्कार मैथिली लेल पहिल बेर
श्री जगदीश प्रसाद मण्डल जीकेँ देल जएबा सम्बन्धमे दरभंगा आकाशवाणी कोनो प्रकारक सूचना
प्रसारित नै केलक आ दरभंगा, मधुबनी आदिक हिन्दी
समाचार-पत्र सेहो ऐ सम्बन्धमे कोनो समाचार प्रकाशित नै केलक जखनकि देशक सभ
राष्ट्रीय अंग्रेजी पत्र ( http://esamaad.blogspot.in/2012/06/tagore-literature-awards-national-media.html
) एकर सूचना बिनु कोनो अपवादक प्रकाशित केलक। साहित्य अकादेमीक
मैथिली विभागक, आकाशवाणी दरभंगाक आ दरभंगा-मधुबनीक हिन्दी
समाचार पत्रक पत्रकार लोकनिक संकीर्ण जातिवादी चेहरा नीक जेकाँ सोझाँ आबि गेल।
मुदा ई तँ मात्र प्रारम्भ अछि। साहित्य अकादेमीक मैथिली विभागक असली चेहरा तखन
सोझाँ आओत जखन ऐ बर्खक मूल साहित्य अकादेमी पुरस्कारक घोषणा हएत।
श्री जगदीश प्रसाद मण्डल जीक "गामक
जिनगी" मैथिली साहित्यक इतिहासक सर्वश्रेष्ठ लघु कथा संग्रह अछि। जगदीश
प्रसाद मण्डल जीकेँ बधाइ।
सूचना (स्रोत समदिया): टैगोर साहित्य पुरस्कार
दक्षिण कोरियाक एम्बैसी (स्पॉन्सर सैमसंग इण्डिया लिमिटेड) क आग्रहपर साहित्य
अकादेमी द्वारा शुरू कएल गेल अछि। टैगोर साहित्य पुरस्कार गुरुदेव रवीन्द्र नाथ
ठाकुरक १५०म जयन्तीक उपलक्ष्यमे शुरू भेल छल। सभ साल ८ टा भाषा आ तीन सालमे साहित्य अकादेमी द्वारा मान्यता प्राप्त सभटा २४ भाषाकेँ ऐमे
पुरस्कृत कएल जाइत अछि। मैथिली लेल ई पुरस्कार पहिल बेर देल जा रहल अछि।
गुरुदेव रवीन्द्रनाथ ठाकुरक १५०म
जयन्तीक उपलक्ष्यमे साहित्य अकादेमी आ सैमसंग इडिया (सैमसंग होप प्रोजेक्ट) द्वारा
२००९ ई. मे स्थापित कएल गेल छल टैगोर साहित्य पुरस्कार। २४ भाषाक श्रेष्ठ पोथीकेँ
तीन सालमे पुरस्कार (सभ साल आठ-आठ भाषाक सर्वश्रेष्ठ पोथीकेँ एक सालमे पुरस्कार)
देल जाएत। पुरस्कारमे प्रत्येककेँ ९१ हजार टाका आ प्रशस्ति-पत्र देल जाइत अछि।
चारिम साल पहिल सालक आठ भाषाक समूहक फेरसँ बेर आएत। टैगोर जयन्तीक लगाति अवसरपर ई पुरस्कार
देल जाइत अछि।
टैगोर साहित्य पुरस्कार २००९
बांग्ला, गुजराती, हिन्दी,
कन्नड, काश्मीरी, पंजाबी, तेलुगु आ बोडो भाषामे २००५ सँ २००७
मध्य प्रकाशित पोथीपर देल गेल।
-बांग्ला (आलोक सरकार, अपापभूमि, कविता)
-गुजराती ( भगवान दास पटेल,
मारी लोकयात्रा)
-हिन्दी (राजी सेठ, गमे हयात ने मारा, कथा संग्रह)
-कन्नड (चन्द्रशेखर कांबर, शिकारा सूर्य, उपन्यास)
-काश्मीरी (नसीम सफाइ, ना थसे ना आकास, कविता)
-पंजाबी (जसवन्त सिंह कँवल,
पुण्य दा चानन, आत्मकथा)
-तेलुगु (कोवेला सुप्रसन्नाचार्य,
अंतरंगम, निबन्ध)
-बोडो (ब्रजेन्द्र कुमार ब्रह्मा,
रैथाइ हाला, निबन्ध)
टैगोर साहित्य पुरस्कार २०१० असमी,
डोगरी, मराठी, ओड़िया,
राजस्थानी, संथाली, तमिल आ उर्दू भाषामे २००६ सँ २००८ मध्य प्रकाशित पोथीपर देल गेल।
-असमी (देवव्रत दास, निर्वाचित गल्प)
-डोगरी (संतोष खजूरिया, बडलोनदियन बहारां)
-मराठी (आर. जी. जाधव, निवादक समीक्षा)
-ओड़िया (ब्रजनाथ रथ, सामान्य असामान्य)
-राजस्थानी (विजय दान देथा,
बातां री फुलवारी)
-संथाली (सोमाइ किस्कू, नमालिया)
-तमिल (एस. रामकृष्णन, यामम)
-उर्दू (चन्दर भान खयाल, सुबह-ए-मश्रिक-की अजान)
टैगोर साहित्य पुरस्कार २०११
मैथिली, अंग्रेजी, कोंकणी,
मलयालम, मणीपुरी, नेपाली आ सिंधी लेल २००७ सँ २००९ मध्य प्रकाशित पोथीपर देल गेल।
संस्कृत लेल पुरस्कार नै देल जा सकल।
-मैथिली (जगदीश प्रसाद मण्डल, "गामक
जिनगी")
-अंग्रेजी (अमिताव घोष, "सी ऑफ पॉपीज")
-कोंकणी (शीला कोलाम्बकर, "गीरा")
-मलयालम (अकितम अचुतम नम्बूदरी, "अंतिमहक्कलम")
-मणीपुरी (एन. कुंजामोहन सिंह, "एना केंगे केनबा नट्टे")
-नेपाली (इन्द्रमणि दरनाल, "कृष्णा-कृष्णा")
-संस्कृत-
-सिंधी (अर्जुन हसीद, "ना इएन ना")
जगदीश प्रसाद मंडल, जन्म ५ जुलाइ
१९४७। गाम-बेरमा, तमुरिया, जिला-मधुबनी।
एम.ए.। कथाकार (दीर्घकथा संग्रह- शंभुदास; लघुकथा संग्रह
१.गामक जिनगी, २. अर्द्धांगिनी..सरोजनी.. सुभद्रा.. भाइक सिनेह इत्यादि; आ तरेगन -बाल-प्रेरक विहनि कथा संग्रह);
नाटककार (१.मिथिलाक बेटी, २.कम्प्रोमाइज,
३.झमेलिया वियाह आ ४.एकांकी-संचयन); उपन्यासकार(मौलाइल
गाछक फूल, जीवन संघर्ष, जीवन मरण,
उत्थान-पतन, जिनगीक जीत- उपन्यास) आ कवि
(१.इन्द्रधनुषी अकास, २.गीतांजलि आ ३.राति-दिन। मार्क्सवादक
गहन अध्ययन। हिनकर कथामे गामक लोकक जिजीविषाक वर्णन आ नव दृष्टिकोण दृष्टिगोचर
होइत अछि। गामक जिनगी, लघुकथा संग्रह लेल विदेह समानान्तर
साहित्य अकादेमी पुरस्कार २०११ मूल पुरस्कार, आ टैगोर
साहित्य सम्मान २०११; आ बाल-प्रेरक विहनि कथा संग्रह
"तरेगन" लेल बाल साहित्यक विदेह सम्मान २०१२ (वैकल्पिक साहित्य अकादेमी
पुरस्कार रूपेँ प्रसिद्ध) प्राप्त।
( विदेह ई पत्रिकाकेँ ५ जुलाइ २००४ सँ अखन धरि ११८ देशक १,५९० ठामसँ ८०,७४५ गोटे द्वारा ४०,४१८ विभिन्न आइ.एस.पी. सँ ३,६१,००० बेर देखल गेल अछि; धन्यवाद पाठकगण। - गूगल
एनेलेटिक्स डेटा। )
गजेन्द्र ठाकुर
ggajendra@videha.com
http://www.maithililekhaksangh.com/2010/07/blog-post_3709.html
राम भरोस कापडि भ्रमर
मैथिली लोक संस्कृति संगोष्ठी अन्तरगत
लोकनायक सलहेसःचर्चा–परिचर्चा
कार्यक्रम सम्पन्न
मिथिलाञ्चल नेपालक होइक वा भारतीय क्षेत्रक जं एक गोट लोकगाथाक
महानायक ककरोे जीवन चरित्र बेसी लोकमुखी, जनजनबीच चर्चित,
लोकप्रिय छैक त ओ थिके लोकनायक सलहेसक । सिराहा जिल्ला अन्तर्गत
महिसौथामे जन्मल सलहेसक जीवन काफी आरोह–अवरोहसं भरल छैक ।
विभिन्न लोकगाथा गायकसभ कथानकक विभिन्न भेदके जनसमक्ष लाओल करैत अछि । तन्त्र मन्त्र
आ सिद्धिक कथासभ एहिमो भरपूर देखल जाइछ । सुगा सलहेसक गुप्तचर होइछ जे मन्त्रीक
रूपमे सेहो प्रतिष्ठित छैक । हाथीक नाउँ भौरानन्द राखल गेल छैक त स्वयं सलहेसके
मानिक दहसं भँमरा बनाकए मालिनीसभ चोरा क ल जाइछ । सम्भवतः एहन प्रसङ्गसभ गाथा
गायकसभक मुहसं थपैत आएल भ सकैछ । मुदा एकटा बातमे सब एकमत होइछ जे सलहेसक जन्म महिसौथा,
राजा कुलेश्वरक दरबारमे पहरेदारी, चोरीक
आरोप, जेलचलान आ अन्तमे मालिनीद्वारा मुक्ति ... ।
ओ देवताक रूपमे दुसाध जातिमे पूजित छथि । दलित उत्थानक निमित्त
सयौं वर्षपूर्व सामन्तसँ (चुहड सामन्त !) लडि क अपने छुट्टे राज्यक स्थापना आ
न्यायक लेल लोकप्रियताक चरममे पहुंचैत ‘देवता’क आस्पद प्राप्त क पूजित हएब स्वयं जयबद्र्धन सलहेसक जीवन गाथाक
अत्यन्त रोचक पक्ष थिक । सलहेसगाथामे एक दिश प्रेम छैक त दोसर दिश तत्कालीन
मिथिलाक्षेत्रमे उत्तरी आक्रमणकारीसभसं एकर रक्षाक चुनौती सेहो छैक । सामन्तसभसं
समाजके जोगएबाक गहन जिम्मेबारी थिक त परनिर्भरतासं मुक्त भ अपन सैन्यशक्तिक विकास
क अपन सत्ताक स्थापनाक गहन लक्ष्य सेहो । अदभूत पराक्रमी छलाह सलहेस । सब
चुनौतीसभके सामना करैत अन्ततः अपन अभियानमे सफल भर महिसौथाके राजधानी बनौलनि ।
नेपाली भूमिक यी वीर लोकनायक, मुदा
आइधरि शिष्ट साहित्यक संरक्षकसभद्वारा उपेक्षित रहैत आएल अछ् ि। किए एना भेल त ,
तकर एक्केटा कारण देखि पडैछ ,दुसाधसभक
कुलदेवता प्रति किए अनावश्यक उत्सुकता ! अन्य जाति वा वर्गमे अस्तित्वे नहि रहल
कविलोकनि, साहित्यकारसभक जथाभावी रचनासभ उत्खनन क क नयाँ–नयाँ इतिहास रचनिहारसभ सिराहा जिल्लाक चौहद्दीमे अजन सौर्यपूर्ण जीवन
बितौनिहार महानायक सलहेस जानाजानी उपेक्षित कएल गेलाह आ परिणमतः आइ हुनका बारेमे
लोककण्ठमे बाचल अबैत गाथासभ आ तकरा मञ्चमे प्रदर्शित करबला नाचसभ विलुप्त भ रहलैक
अछि ।
इएह कठिन अवस्थाके ध्यानमे राखि सलहेसक जीवनवृत्तमे केन्द्रित भए
एकटा बृहत् गोष्ठी करबाक विचार आइसं तेरह्र महिना पहिने आएल आ नेपाल प्रज्ञा–प्रतिष्ठानक संस्कृति विभाग अन्तर्गत एकरा सामेल कएल गेल ।
हम एकर कार्ययोजना बनबैत काल भारतीय मर्मज्ञ विद्वान्सभके एउटा
पैनल बनौलहँुँ, जे सभ सलहेसक सन्दर्भमे निरन्तर लिखैत आबि
रहल छथि । नेपालक किछु विद्वानसभकें सेहो आग्रह कएल । अन्ततः नेपाल आ भारतसं चारि
चारि गोट कार्यपत्र तय भेल आ पत्राचार
÷सम्पर्क कएल गेल । एकर
कार्यक्रम स्थल लहान (सिराहा) राखल गेल, जत्तसं सलहेसक क्रिडाभूमिसभ लगेमे अवस्थित छैक । समय २०६९ साल बैशाख २०
आ २१ गते राखल गेल । सब तैयारीपूर्ण भ गेलाक बाद बैशाख १८ गते जनकपुरमे दुखद घटना
भेल, बम बिस्फोटमे तत्काल चारगोटेक आ बादमे एक गोटेक मिला
पाँच गोटेक मृत्यु भ गेल । सबदिश शोकक लहरि, आक्रोश देखल
गेल । बन्द, हडताल सुरू भेल । परिणामतः कार्यक्रम अन्तिम
क्षणमे स्थगित कर पडलैक ।
फेर दोसर तिथि २०६९ साल असार ४, ५ गते
राखल गेल । देहकें डाहैत गर्मीमे भारतीय एक दर्जन विद्वत् वर्ग आ नेपालक तर्पmसं सेहो एक दर्जन विद्वत् वर्गसभक समुपस्थितिमे उक्त गोष्ठी लहानमे दश
बुँदे लहान घोषणापत्र जारी करैत सम्पन्न भेल अछि । एहिगोष्ठीमे अपन आर्थिक सहयोग
द्वारा वी.पी. कोइराला भारत–नेपाल प्रतिष्ठान पैघ काज कएलक
जकर प्रशंशा समस्त उपस्थित सहभागी लोकनि कएलनि ।
अखाढ ४ गते सूचना तथा सञ्चार मन्त्री राजकिशोर यादव उद्घाटन
कएलनि । हुनक हाथसं नेपाल प्रज्ञा–प्रतिष्ठान द्वारा
प्रकाशित “आँगन” पत्रिकाक चारिम
अंक सलहेस विशेषक आ रामभरोस कापडि ‘भ्रमर’क नवीनतम कृति ‘समय–सन्दर्भ’क विमोचन कएलनि । तहिना सलहेस लोकनाचकें मञ्चीय रूपमे जिवन्त राखमे
सिराहाक शैनी पासवास आ सलहेस गायनकें अपन कण्ठमे बचा क रखनिहार मधुरी दासकें
दोसल्ला आ प्रशंसा–पत्र पदान क सम्मान कएल गेल छल ।
कार्यक्रममे सभापतित्व करैत संयोजक ‘भ्रमर’ विषय–प्रवेशक क्रममे लोकनायक सलहेसक चित्र
अंकित टिकट प्रकाशन करबाक आ चोहरबा चौकमे चूहड मलक प्रतिमा स्थापनाक माग कएलनि,
जकरा मन्त्री यादव सहर्ष स्वीकार करैत नेपाल सरकारसं होबबला
सम्पूर्ण सहयोग उपलब्ध करएबाक विश्वास सेहो दिऔलनि ।
कार्यक्रममे कार्यपत्र आ टिप्पणीसब अतिरिक्त संयोजक ‘भ्रमर’द्वारा विद्वत्सभक बीच चारिबुँदे
अवधारणापत्र प्रस्तुत कएल गेल छल, जाहिमे व्यापक छलफल आ
निष्कर्षक लेल चारिगोट समूह बनाओल गेल । जे ५ गते स्थलगत स्थलसभक भ्रमण क समापन
बैठकमे विभिन्न सुझावसभकसंग प्रस्तुत कएने छल । स्थलगत भ्रमणमे सलहेस पूmलबारीक विचित्र रचना प्रक्रियासं अवगत भेलाह त सलहेस गाथामे निके
महत्वक साथ आएल कमल दहमे कमल लोप भ क सेहो पर्यटकीय आकर्षण यथावत रहेल बात सब
विद्वान्सभ महसुस कएने छलाह ।
गोष्ठी कम कार्यशाला गोष्ठीमे अन्तमे दश बुँदे लहान घोषणा–पत्र जारी कएल गेल छल । घोषणापत्रमे जिल्ला अथवा अन्य भागमे रहल सलहेस
मन्दिर (गहबर) सलहेस फुलबारी, मानिक दह, पकडिया गढ, कमल दह, उत्तरवाहिनी,
कमला आ नन्द महिरी सन स्थलसभक संरक्षण, सम्बद्र्धन
करब जरुरी अछि । सलहेस गाथामे वर्णित स्थलसभ नेपालेमे अवस्थित भेल हएबाक कारणे एकर
संरक्षण–सम्बद्र्धनक दायित्व सरकारक अछि । एहना स्थलसभक
विकासक पहल हएबाक चाही ! स्थलसभक उत्खनन हएबाक चाही । सलहेस पूmलबारीके विश्वसम्पदा सूचीमे सूचीकृत कएल जाए्, एकरा सिमसार क्षेत्रक रूपमे मान्यता देल जाए सन सन् मांग कएअ गेल अछि ।
अन्य मागमे सलहेस प्रतिष्ठानक गठन हाए, सलहेस
अंकित डाक टिकटक प्रकाशन होए्, सलहेस गाथासँग जोडल
ठामसभकें सम्पर्क मार्ग बनाओल जाए्, सलहेस पूmलबारी निकट राजमार्गमे सलहेसक मूर्ति आ भव्यद्वारक निर्माण होए्,
सलहेसकें राष्ट्रिय विभूति घोषित कएल जाए आ संग्रहालयक स्थापना
हाए ।
सलहेस सम्बन्धी एना कय वैज्ञानिक ढंगसं गोष्ठीक आयोजन प्रथम
सुरुवात भेल हएबाक बात बथबैत उपस्थित नेपाल–भारतक
विद्वतजनसभ अनुसन्धानक अभाव रहलाक कारणें एकरा निरन्तरता देल जएबाक चाहीे ।
दूदिना गोष्ठीमे भारतसं डा. रमानन्द झा ‘रमण’, डा. वुचरु पासवान, डा. कमलकान्त झा, डा. भुवनेश्वर गुरमैता,
चन्द्रेश, डा. मोहित ठाकुर, पंचानन मिश्र आदि छलाह त नेपालक दिशसं डा. रामदयाल राकेश, पुरातत्वविद् तारानन्द मिश्र, प्राज्ञ
रमेशरञ्जन झा, पूर्व सांसद नथुनी सिंह दनुवार, डा. पशुपतिनाथ झा, प्रा. परमेश्वर कापडि,
डा. रेवतीरमण लाल,गोपाल झा आदि
विद्वानसभक सहभागिता छल ।
अतुलेश्वर
लघुकथा- बसात
आइ झंझारपुर बजार मे बहुत दिनक बाद माधव झा भेटल छलाह। भेंट होइतहिँ ओ सुरु
भए गेलाह अपन आन्तरिक गप्प बँटबामे। जेना-तेना छुटकारा भेटल आ हम अपनामे लगलहुँ।
मुदा हुनक कहल बहुतो रास बात एखनहुँ घुरिया रहल अछि। बेरि-बेरि मोन पड़ि जाइछ माधव
झाक व्यथा। माधव झाक बेटा विवेक मध्यम कोटिक छात्र छल, मुदा रहए मेहनतिआ आ तैँ ओकर आकांक्षा
रहैक जे इंजीनियर बनी। माधव झा सेहो मध्यम आयक लोक, मुदा
सन्तानक आकांक्षाकेँ पूरा करबाक लेल अपनाभरि प्रयास करैत रहनिहार। समाजमध्य बसात
तेहन बहि रहल छैक जे जत-तत अर्थक काज। तैओ ओ अपना लेखें एहि प्रयास मे हरदम लागल
रहैत छलाह जे जेना-तेना बेटाक आकांक्षा पूरा होइक। मोन पड़ैत अछि जखनि इंजीनियरिंग
पढ़ाईक जाँच-परीक्षा परिणाम आयल रहैक आ हमहीँ हुनक पुत्रक रिजल्ट देखने रहिअनि,
ओ परिणाम सूनि निराश भए गेल रहथि, कारण विवेकक
पोजीशन बड्ड निम्न स्तरक छलैक। परिणामक हिसाबें ओकर एडमिशन कोनो नीक इंजीनियरिंग
कॉलेजमे आ मनोनुकूल प्रभाग भेटबाक सम्भावना बहुत कम रहैक। हम कहने रहयनि जे- औ जी
आइ-काल्हि सभ गोटा अपन सन्तानकेँ इंजीनियरे बनएबामे व्यस्त छथि, हमरा जनैत किछु दिनमे ओकर हाल ठीक नहि रहतैक।
तैँ अपन पुत्रकेँ प्रतियोगिता परीक्षाक हेतु तैआर करु आ सम्प्रति कॉमर्स रखबाक
हेतु कहिऔक। हमर गप्प सुनि माधवजी तँ सहमत भेलाह मुदा पुत्रक आकांक्षा ओ नहि तोड़य
चाहैत छलाह। एहि बीच पुत्र सेहो दिल्लीसँ परीक्षा द घुमि आयल रहनि, कारण जे आब तँ एडमिशनक बेर भ गेल छलैक।
ई कथा ओ माधव झा केँ सेहो कहलक, संगहि इहो जे काल्हि हम
मुजफ्फरपुर जायब, जतए ओकरा कॉनसिलींग मे बजौने छैक। प्रातः ओ
मुजफ्फरपुर गेल आ एम्हर चिन्तित माधवजीकेँ हम कहने रहियनि जे जखनि छात्र स्वयं
एतेक उत्सुक अछि तँ ओहि उत्सुकताकेँ रोकब उचित नहि।
किछु दिनक अभ्यन्तर पुनः झंझारपुर बजार मे
भेटलाह। हमर जिज्ञासा पर ओ चिन्तित चित्तेँ चाहक दोकान दिस घीचैत कहलन्हि- गप्प
कने माहूर भ गेल अछि आ ई गप्प ठाढ़े-ठाढ़ नहि कहि सकैत छी। दूगोट चाहक आग्रह करैत
हम पूछलियनि जे कि बात छैक, अपने की कहैत छलहुँ? ओ अत्यन्त गम्भीर भ कहए लगलाह-
की कहू! किछु नहि फुरा रहल अछि, एक दिस
सन्तानक मोह आ दोसर दिस हमर आर्थिक स्थिति। पता नहि जे कोना दुनूक बीच सामंजस्य
होएत। गप्पकेँ फरिछबैत कहलनि जे -काल्हि मुजफ्फरपुरसँ अएला पर खुशीपूर्वक कहलक जे
कागज-पत्तरक कार्य भए गेल, हमर नामांकन उड़ीसाक एकटा
इंजनियरिंग कॉलेज मे होएबाक अछि। हमसभ क्षण भरिक लेल सुन्दर सपना देखनहिँ छलहुँ कि
ओकर अग्रिम पंक्ति झकझोड़िकेँ राखि देलक। ओकर कहब छलैक जे एहि लेल कम सँ कम पाँच
लाख टाका चाही। पाँच लाख टाकाक गप्प सुनितहिँ लागल जेना हमर शरीरसँ सबटा खून सोखि
लेल गेल हो, मोनमे तत्कालहि आएल जे ने राधाकेँ नओ मन घी
होएतनि आ ने राधा नचतीह। आँखिक आगाँ अन्हार भए गेल छल, आगाँ
कोनो इजोत देखबामे नहि आबि रहल छल। किंकर्त्तव्यविमुढ़क स्थिति छल। मुदा बेटाक ई
शब्द सुनि जे आब बैंकसभ पढ़बाक हेतु कर्ज दैत छैक, किछु आशा
जागल। हम व्यग्र भए पूछि बैसलिऐक जे – एहि हेतु हमरासभकेँ की
करए पड़त? ओ सहज रूपेँ कहलक जे एहि हेतु जमीनक कागज बैंक मे
जमानति रूपमे जमा करए पड़त। ई गप्प सुनि बाबूजी बजलाह कोना होएत, कारण जखन हमरा तीनू भायमे बँटवारा नहि भेल अछि तखन जमीनक कागज बैंक मे
कोना जमा कएल जाए सकैछ। हमर मुँहसँ अनायास निकलि गेल जे ई तँ असम्भव अछि। आ विवेक
ई गप्प सुनतहिं भनभनाइत ओतए सँ उठि चल गेल आ अपन माएसँ कहि बैसल- ‘लगैत अछि हमर कैरियर हिनके सभ जेकाँ एही खोनही मे सड़ि जाएत’ आ ई कहैत घरमे जाकेँ सूति रहल। हमर स्थिति विकट छल, ने ओहि पार ने एहि पार, बीच समुद्रमे डुबैत एकटा
निरीह प्राणी, जकर जीवनक कोनो आस नहि। एतबा कहैत ओ किछु कालक
हेतु रुकलाह, हम हुनका विभिन्न तरहेँ आशान्वित करैत अपन-अपन
बाट धएल।
माधवजीकेँ किछु अति आवश्यक कार्यवश गाम जाए
पड़लनि, जतए भेंट भए गेलखिन
एकटा मित्र। मित्रक ममियौतकेँ सेहो इंजीनियरिंग पढ़बाक लेल चुनाओ भेल छलनि आ ओहो
हुनके सन समस्यामे पड़ि समाधान ताकल आ नामांकन कराओल। हुनकहि द्वारा ताकल समाधानक
बाटेँ माधवजी सेहो पार उतरलाह आ बेटाक नामांकन कतेओ ढ़क-पेँचक बाद भोपाल मे भ गेलैक। पछाति अपन पेट काटि बेटाकेँ पढ़बैत रहलाह। कतेको दिनक
बाद एकबेर फेर हुनकासँ झंझारपुरहिमे भेंट भेल ओ खूब प्रसन्नचित्त बुझएलाह। हमर
भोज-भातक आग्रह पर अत्यन्त आह्लादित होइत तत्काल तैआर भए गेलाह, मुदा चाह-पान खाइत अपन-अपन घर दिस बिदा
भए गेलहुँ। हुनकासँ हेँठ होइतहिँ नाचि उठल अपन छात्र-जीवन। सोचए लगलहुँ जे यदि
हमरो सभक समय एतेक सहज रहितैक तँ आइ एम.ए. क केँ सूप महक भट्टा बनल नहि रहितहुँ।
मुदा ओएह गप्प, आब सोचिए केँ की! परञ्च,
भूततँ पाछाँ छोड़निहार नहि, तेँ पुन: स्मरण भए आएल अपन रोटी जोगाड़, आइ एहि ठाम तँ काल्हि
ओहि ठाम, कोनहुना जीवनक गाड़ी घीचि रहल छलहुँ। इएह दौगा–दौगी मे पहुँचि गेल रही कर्नाटक। गामक सभ खुशी- अहा बेचारा बड्ड दिन सँ
बौआ रहल छल, एहि बेर ओकर जोगड़क काज भेटलैक। मुदा जे भेटल,
केहन भेटल ओ तँ हमहिंटा जनैत छलहुँ, मुदा किछु
संतोषजनक तँ अवश्य छल। एतेक दूर अयलाक पश्चात गाम सँ सम्पर्क कमि गेल आ अपनाकेँ नव
परिवेशमे घुला लेलहुँ। आइ कतेको सालसँ कर्नाटकमे रचल-बसल छी, मुदा गाम तँ गाम होइत छैक।
किछु दिनक अवकाश पर गाम पहुँचल छलहुँ। गाम जाए
झंझारपुर बजार नहि जायब ई सम्भव नहि। संयोग एहन जे झंझारपुर जाइतहिँ भेटि गेलाह
माधवजी। कुशल क्षेम पूछैत कत
छी, बहुत दिनक बाद भेटलहुँ, आदि प्रश्नक झड़ी लगा देलनि। हम कहलियन्हि जे एतेक प्रश्नक उत्तर
ठाढ़े-ठाढ़ नहि द सकैत छी। ताहि पर ठहक्का मारैत बाजि उठलाह- अहाँ तँ हमर मूहक
गप्प छीनि लेलहुँ आ ई कहैत हम दुनू गोटें चाहक दोकानमे पैसि गेलहुँ। चाहक चुसकीक
सङ अपन कथा हुनका सुनबैत गाम सँ एतेक दूर, ताहि पर सँ
निश्चितता नहि, ई गप्प–सप्प कहैत
छियैन्ह। मुदा ओ आशाक पोटरी खोलैत कहलनि- भगवती सभ आशा पूर्ण करतीह। गप्प बढ़बैत
हम विवेकक इंजीनियरिंग पढ़ाईक जिज्ञासु भेलहुँ, सङहि
छुट्टीमे गाम अएबाक विषयमे पूछि बैसलिएनि। हमर गप्प सुनि ओ एकबेर हमर मूह दिस ताकि
आकाश दिस ताकए लगलाह। जेठक मास, तैँ भगवान भास्कर अपन रौद्र
रूपमे धरतीबासीकेँ अपन प्रतापेँ जरा रहल छलाह तैओ ओ हुनके दिस ताकि उठलाह। एकटा
पैघ निसाँस लैत कहलनि- ‘हँ गाम आयल अछि लगभग आठ दस दिन भेल
हेतैक।’ एकटा पैघ श्वास छोड़ैत कहि उठैत छथि- “मोनमे बहुत दिन सँ एकटा गप्प घुरिया रहल छल आ मोन होइत छल जे ककरो
कहियौक, मुदा केओ ओहन
विश्वस्त भेटिए नहि रहल छल, आइ संयोग सँ अहाँ भेंट भ गेलहुँ, होइत अछि जे ई गप्प अहाँकेँ कहि मोनकेँ हल्लुक करी।” हमर प्रतिक्रियाक प्रतीक्षा बिनु कएनहि ओ सुरु भए गेलाह– “जीवनक एहि यात्राक धारमे कतेक ठोकर लागत से नहि कहि। मोने मोन प्रसन्न
छलहुँ जे हम अपन लक्ष्य पाबि गेलहुँ, जीवनमे नव किरिनक आशा
देखए लगलहुँ, मुदा एकाएक सम्पूर्ण भविष्य मेघाच्छादित भए
गेल।’’ ई कहैत दहो-बहो नोरमे डूबि गेलाह। बादमे बहुतो बुझौला
पर ज्ञात भेल जे एक दिन सभ गोटा सङहि भोजन कए रहल छलाह। माधवजीक बाबूजी विवेकसँ
पूछलखिन्ह जे ओतए कोना कि हौ। एहि पर ओ एकटा संक्षिप्त उत्तर देलक सभटा ठीके ठाक।
आ बाबूजी वाह! वाह! कहए लगलाह। गप्प बढ़ैत गेल आ एही क्रममे विवेक एकटा एहन गप्प
कहलकनि जे सभक मोन तीत अकत्त कए देलकनि। ओ कहलकनि जे ओतए सभ किछु तँ ठीक ठाक छैक
मुदा हमरा ई कहैत लाज होइत अछि जे हमर पापा कोनो कार्य नहि करैत छथि आ नहि तँ कोनो
पैघ व्यापारी छथि। ओकर कहब छलैक जे एतेक धरि हम पहुँचलहुँ अछि ओ तँ अपन विश्वाससँ,
नहि तँ हमरहुँ पापा जेकाँ पाँच लाख टाकाक लेल पढ़बा आ नौकरी करबा सँ
पहिने अपन सन्तानकेँ कर्जदार बनबए पड़ितए। आगाँ ओ दादाजीसँ कहि बैसल- अहाँ तँ बहुत
पैघ पंडित छी तखनि ई कखनो अहसास नहि भेल जे अहाँ सँ कम पढ़ल-लिखल पंडित जागे झा
अपन दुनू बेटाकेँ कत सँ कत पहुँचा देलन्हि, हमरा तँ अहाँक
एहि बुद्धि पर हँसी लगैत अछि जे अहाँक बेटासभ हाथ-पैरक अछैतो लुल्ह-नांगर बनि बैसल
रहि गेलाह, जाहिसँ सम्पूर्ण परिवार काहि काटि रहल अछि।
माधवजी ओ हुनक बाबूजीकेँ किछु फुरिऐ नहि रहल छलनि, मुदा
विवेक लेल धनि सन, ओ बुदबुदाइत रहल- कोन घरमे जन्म भ गेल, से नहि जानि।
माधवजीकेँ शान्त करबामे ठीके बहुतो समय लागल, यद्यपि छगुन्तामे अपनहुँ पड़ल छलहुँ।
पान हुनक हाथमे दैत मात्र एतबहि कहि सकलिएनि- माधवजी, ई नवका
बसात छियैक, आ एहि बसातमे अपने जे संवेदना तकबैक ओ असम्भव।
बुझियौ जे हमरा लोकनि एकटा चिड़ै छी जे अपन बच्चासभक लेल अपन सभ आकांक्षाकें आगि
मे झोकि ओकर सभक आकांक्षा पूरा करैत रहू एहि आशामे जे एकटा नव बिहान अओतैक। ठीक
ताही बेरमे हमर गाम जाय बाली गाड़ी खुजबाक लेल पुक्की मारि रहल छल आ हम हुनका सँ
विदा लैत चलि पड़ैत छी आ रास्ता भरि अपस्याँत माधवजी हमर आगू मे नचैत रहैत छथि आ हम
सोचए लगैत छी ई नवका बसात......!
ऐ रचनापर अपन
मंतव्य ggajendra@videha.com पर पठाउ।


text:
कॉमनवेल्थ गेम्स: विद्यापति संगीत
कॉमनवेल्थ गेम्स के अवसर पर अहां दिल्ली मे मैथिली गीतनाद के आनंद सेहो उठा सकय छी. संगीत नाटक अकादमी एहि दौरान 4 सं 13 अक्तूबर तक देश पर्व मना रहल अछि. जेहि मे भारतीय संगीतक मुख्य प्रादेशिक परंपरा खंड मे बिहारक विद्यापति संगीतक प्रस्तुति होएत. विद्यापति संगीत के पेश करताह मशहूर मैथिली लोकगायक कुंज बिहारी मिश्र जी.
गायन मे कुंज बिहारी मिश्र जीक संग देथिन्ह गोविन्द बिहारी मिश्र आओर चंद्र मोहन मिश्र जी. एहि के संग वाद्ययंत्र झल्लर पर सज्जन कुमार मिश्र... पखावज पर परशुराम सिंह...ढोलक पर अशोक यादव...मंजीरा पर मिथिलेश मंडल आओर तानपुरा पर अरुण कुमार मल्लिक संगत करथिन्ह. हिनकर कार्यक्रम करीब घंटा भरि चलत.
संगीत नाटक अकादमी के ई कार्यक्रम विद्यापति जीक नाम पर छनि ताहि लेल एहि मे हुनकर रचित जय जय भैरवि... उगना रे मोर कतए गेलाह... चानन भेल विषम... आजू नाथ एक व्रत प्रस्तुति सुनय लेल मिल सकैत अछि. कुंज बिहारी मिश्र जी अपन ग्रुप के संग अखन जोर -शोर सं एकर तैयारी मे लागल छथिन्ह.
कुंज बिहारी जी मैथिलीक लोकप्रिय गायक छथिन्ह. हिनकर कार्यक्रम देश भर मे होएत रहय छनि. हिनका कइटा अवार्ड सेहो मिलल छनि. हालहिं मे हिनका नेपालक उपराष्ट्रपति परमानन्द झा जीक हाथ सं मिथिला गौरव के सम्मान प्राप्त भेलन्हि. एहि सं पहिने मिश्र जी मिथिला रत्न सं सेहो सम्मानित भ चुकल छथिन्ह.
कुंज बिहारी मिश्र जी मधुबनी जिलाक जगतपुर वरैयाटोल के स्व. रामनंदन मिश्र जीक सुपुत्र छथिन्ह. शुरू मे अपन पिताजी सं संगीतक शिक्षा ग्रहण क बाद मे मशहूर ध्रुपद गायक श्री रामचतुर मल्लिक जी सं संगीतक शिक्षा प्राप्त करलखिन्ह. हिनकर कइटा कैसेट सेहो निकलल छनि जेहि मे सुबहक सुधि... शिव के नचारी... सिनोहिया...राम विवाह प्रसंग प्रमुख अछि.
कुंज जीके विद्यापति गायन मे महारत हासिल छनि...आओर दिल्ली वाला हिनकर विद्यापति संगीत कार्यक्रम मेघदूत थियेटर मे होएत. ई कार्यक्रम दिन मे 11 बजे शुरू भ जाएत. अगर कार्यक्रम के लाभ उठाबय चाहैत छी त समय पर पहुंच जाएब... आओर कोशिश करब जे अपना संग कम सं कम सामान ल जाए. आई-काल्हि खेल के लsक विशेष सतर्कता बरतल जा रहल अछि.
मेघदूत थियेटर मंडी हाउस मेट्रो स्टेशन के पास कॉपरनिकस मार्ग पर रवीन्द्र भवन मे अछि. कार्यक्रम के लेल कोनो टिकट नहि अछि. कार्यक्रम के बारे मे कोनो जानकारी अहां संगीत नाटक अकादमी सं 011- 65152243 आओर 23382059 पर ल सकय छी.
Subscribe to: Post Comments (Atom)


text:
धन्यवाद यात्रा
बिहार विधानसभा चुनाव के बाद बीजेपी आब धन्यवाद यात्रा पर निकलत. चुनाव लड़य आओर जीतए के प्रतिशत के हिसाब सं देखल जाए त एहि चुनाव मे सभ पार्टी सं नीक प्रदर्शन बीजेपी के रहल. त आब जनता के ओहि जनादेश के सम्मान करय लेल बीजेपी नेता लोक के धन्यवाद देथिन्ह.
पार्टी के तरफ सं सभ नवका विधायक के कहल गेल अछि जे अपना-अपना विधानसभा क्षेत्र मे जा मतदाता के धन्यवाद देल जाउ. अखन राज्य विधानसभा के सत्र चलि रहल अछि. सत्र खत्म भेलाह के बाद 9 दिसंबर सं एलएलए साहेब सभ अपन-अपन क्षेत्र मे निकलताह.
पार्टी आलकमान के तरफ सं एमएलए साहेब सभ के इहो कहल गेल छनि जे अपन इलाका मे कार्यकर्ता सभ सं बेसि सं बेसि सम्पर्क बना क राखु. लोक के समस्या सं बेसि सं बेसि अवगत रहुं. कोशिश करु जे हमेशा अपन मतदाता के लेल उपलब्ध रही.
बीजेपी विधायक सभ के अपन इलाका के लोक सभ के... कार्यकर्ता सभ के नाम-पता-फोन नंबर जमा कs एकटा डाटाबेस तैयार करय लेल सेहो कहल गेल अछि. जाही सं काज परला पर... कोनो समस्या परेशानी के समय कार्यकर्ता सभ के मार्फत सं ओकरा दूर करय के कोशिश कएल जा सकए.
एहि सं विधायक जी अपन इलाका के लोक के सम्पर्क मे सदिखन बनल रहताह. जेहि सं लोक अपन कष्ट...परेशानी हुनका बता सकथिन्ह. नवका योजना... कार्यक्रम के बारे मे जानि पएथिन्ह आओर ओहि पर नीक सं अमल भ पाएत.
Subscribe to: Post Comments (Atom)


text:
अरुणा मिश्रा – विश्व बौक्सिंग चैम्पियन मैथिलानी केर जमशेदपुर आगमन पर भव्य स्वागत
रविन्द्र कुमार चौधरी, जमशेदपुर। जुलाई ९, २०१५. मैथिली जिन्दाबाद!!
मैथिल महिला अरुणा मिश्रा केँ विश्व चैम्पियन बनि गृह-जिला जमशेदपुर आगमन भेला पर भव्य स्वागत कैल गेल अछि। लगातार १९९९ सँ भारतक सर्वश्रेष्ठ मुक्केबाज अरुणा मिश्रा झारखंड राज्यक सेहो चैम्पियन छथि। हालहि संपन्न राष्ट्रीय स्तरक मुकाबला मे सेहो अपन प्रतिद्वंद्वी इलांबम मेमथोइ केँ केरल मे पहिने कैल वादा अनुसार हरबैत अपन दुइ पुत्रीक वास्ते स्वर्ण पदक जीतबाक इतिहास फरबरी मे बनौने छलीह।
अरुणा मिश्रा झारखंड पूलिस केर नौकरीक संग-संग बिरसा बोक्सिंग सेन्टर, बिरसानगर मे मुक्केबाजीक प्रशिक्षण सेहो दैत छथि। पति चार्टर्ड एकाउन्टेन्ट आ संपूर्ण मैथिल समाज केँ हिनका पर भरपूर गर्व छन्हि। देशकेँ सेहो अरुणा अनेको बेर विदेशक धरती पर सेहो प्रतिष्ठा दियबैत संपूर्ण देश लेल प्रशंसित बेटी थिकी। अरुणा स्वयं दुइ बेटीक माय, दोसर बेटीक जन्म आइसँ अढाइ साल पहिने भेला पर ओ करीब दुइ वर्ष धरि प्रतियोगिता सब सँ दूर रहल छलीह, लेकिन पुन: वापसी करैत अपन प्रखरताकेँ ओहिना पूर्ववत् सुरक्षित राखि एकटा कीर्तिमान् स्थापित केलनि अछि। हिनका सँ सबकेँ प्रेरणा लेबाक चाही।


text:
सीतामढ़ी । क्षेत्र क लोक क वर्षों पुरान सपना मंगलदिन साकार भ गए। रामनवमी क दिन स्टेशन पर आयोजित सभा मे सीतामढ़ी आ शिवहर क सांसद जहिना हरी झंडी दिखाकए ट्रेन कए बैरगनिया आ रून्नीसैदपुर क लेल रवाना केलथि, लोक क चेहरा खुशी स खिल उठल। सांसद क संग राज्यक पर्यटन मंत्री सुनील कुमार पिंटू, विधायक गुड्डी चौधरी, रंजू गीता, मोतीलाल प्रसाद समेत रेल महाप्रबंधक एहि अवसर पर उपस्थित छलाह। नव रेल लाइन पर सांसद अर्जुन राय नहि केवल गाड़ी कए रवाना केलथि, बल्कि लोकक संग सफर करि रून्नीसैदपुर तक गेलथि। एहि प्रकार स नव रेलखंड पर रून्नीसैदपुर तक 23 किलोमीटर आ बैरगनिया तक 29 किलोमीटर लोकक बाट आसान भ गेल। सीतामढ़ी स बैरगनिया क लेल छह डिब्बा वाला सजल गाड़ी सीतामढ़ी स मंगलवार चारि बजे खुलल, जखनकि रून्नीसैदपुर क लेल 4.10 बजे रवाना भेल। एहि स पूर्व पूर्व सांसद अर्जुन राय आ रमा देवी परिचालन क विधिवत उद्घाटन केलथि। सभा मे सांसद राय कहला जे रून्नीसैदुपर स मुजफ्फरपुर आ बैरगनिया स रक्सौल तक नवंबर तक कार्य पूरा भ जाएत।
मुख्य पृष्ठ समाचार सीतामढ़ी-बैरगनिया आओर रून्नीसैदपुर खंड पर चलल ट्रेन


text:
गुरुवार, 4 अगस्त 2011
काल्हि से शुरू हाएत रिंग बस क एसी सेवा...
बेर बेर टाल मटोल के बाद आखिरकार रिंग बस के एसी सेवा के फैसला भए गेल। काल्हि स एकर परिचालन शुरू भए जाएत। एही सेवा के शुभारम्भ परिवहन मंत्री वृषिण पटेल करत। भोर ११ बजे स्थानीय एसके मेमोरियल हाल से ई बस के हरका झंडा देखाय के एकर शुरुवात काएल जाएत। परिवहन निगम एही बस के परिचालन के लेल तीन टा रूट चुनलक अछि। ई बस रूट नंबर २, ४, आ ७ पर चलत। एकरा लेल न्यूनतम किराया १० टका राखल गेल अछि। तकर बाद दुरी के हिसाब से किराया क्रमशः १५ आ २० टका हाएत। एही बस के चालक आ संवाहक के रिंग बस के आम बस से अलग ड्रेस देल जाएत। आ संगे एही बस अच्छा क्वालिटी के म्यूजिक सिस्टम सेहो लागायल जाएत। एही सबके देखत लागी रहल अछि बिहार विकास में एकटा आरो अध्याय जुड़ि गेल ये जखन गाम के लोग भी कम पैसा आ गर्मी में एसी बस के मजा लेत।
प्रस्तुतकर्ता हम मैथिल छी पर 1:53 pm
सदस्यता लें टिप्पणियाँ भेजें (Atom)


text:
जितेंद्र कुमार झा इंडियन सिविल अकाउंट सर्विसेज केँ अधिकारी छथि। सोम दिनक भोर ओ मॉर्निंग वॉक लेल निकलल छला ओहिक बाद सँ एखन धरी वापस नहि आयल छथि। आइएएस अधिकारी जितेंद्र कुमार झा केर लापता होयबाक खबैर भेटते सुपौल सदर प्रखंड केँ बभनगामा वार्ड नंबर 12 स्थित हुनकर पैतृक आवास पर सन्नाटा पसरल अछि।
परिजन सभक कानि - कानि बहुत खराब हाल अछि। पिता दर्पनारायण झा आ माँ विमला देवी क' जहिना ऐहिक जानकारी मोबाइल से भेटल हुनका सभक कलेजा मानु मुंह मे आबि गेलनि। आइएएस अधिकारी झा क' जमीन खा गेल वा आसमान निगलि लेलक ई तेँ पुलिसिया अनुसंधानक बादे पता चलत मुदा एखन जतेक मुंह, ओतेक बात भ' रहल अछि।
अपने क' बता दी जितेंद्र झा पहिने सूचना प्रसारण मंत्रालय मे छला जाहिक बाद हुनकर ट्रांसफर एचआरडी मिनिस्ट्री मे क' देल गेलनि। जितेंद्र झा केँ शादी बरख 2006 मे भेल छल। ओ अप्पन ईमानदारी के लेल अप्पन संगी साथी सभक बीच फेमस छला। हुनका लापता भेलाक बाद सँ घरक मंजर शोकमय बनल अछि। हुनकर पत्नी आओर बच्चा सभक कानि कानि केँ बहुत खराब हाल अछि। बच्चा सभ बेर - बेर अप्पन माँ सँ पुछैत छथि माँ पापा कखन औता। फिलहाल एहि मामला ल'के दिल्ली मे गुमशुदगी केर रिपोर्ट दर्ज कराओल गेल अछि।


text:
पटना। स्वास्थ्य मंत्री नंदकिशोर यादव कहलथि जे प्रदेश मे प्रस्तावित दू टा हर्बल गार्डेन क दू माह मे तैयार करि देल जाएत। एहि संबंध मे ओ आवश्यक निर्देश जारी केलथि। राज्य औषधि पादप बोर्ड क बैठक कए संबोधित करैत श्री यादव कहलथि जे पटना आ दरभंगा मे प्रस्तावित एहि हर्बल गार्डेन क लेल राशि उपलब्ध कराउल जा चुकल अछि। पटना मे इंदिरा गांधी आयुर्विज्ञान संस्थान क प्रांगण मे हर्बल गार्डेन बनाउल जाएत। ओ एकरा मूर्त रूप देबाक लेल वरीय पदाधिकारी क संग संस्थान क प्रांगण मे गार्डन स्थल क निरीक्षण सेहो केलथि। स्वास्थ्य मंत्री कहलथि जे औषधि पौधा क खेती क 11 टा परियोजना क लेल किसान कए 16 लाख टका देल गेल अछि। ओराज्य औषध पादप बोर्ड कए स्वतंत्र रूप देबाक लेल एकरा सोसाइटी रजिस्ट्रेशन एक्ट क तहत निबंधित करेबाक निर्देश देलथि।
मुख्य पृष्ठ समाचार दू माह मे तैयार भ जाएत हर्बल गार्डेन : नंदकिशोर


text:
सहरसा फेसबुक ग्रुप मिलन समारोहः चारिम वर्षक आयोजन रहत अविस्मरणीय
नवम्बर १२, २०१७. मैथिली जिन्दाबाद!!
सहरसा ग्रुप मिलन समारोह केर यादगार आयोजन
दिनांक 05.11.2017 रवि दिन सहरसा मे स्थानीय रमेश झा महाविद्दालय सभागार मे सोशल मीडिया फेसबुक पर सक्रिय “सहरसा ग्रुप” केर वार्षिक आयोजन सम्पन्न भेल । ई आयोजन दिनक 3 बजे शुरू होएत सेमिनार, सांस्कृतिक आयोजन, नाटक, कवि-सम्मेलन जेहेन अनेक सत्रक संग भव्यता सँ सम्पन्न होयबाक जनतब आयोजक समूहक संयोजक कुमार रविशंकर मैथिली जिन्दाबाद केँ करौलनि ।
समारोहक उद्घाटन रमेश झा महिला महाविद्दालयक प्राचार्या डा. रेणु सिंह, राजेंद्र मिश्र महाविद्दालयक प्राचार्य डा. आर. बी. झा, सर्वनारायण सिंह महाविद्दालयक प्राचार्य डा. के. एस. ओझा, राष्ट्रपति पुरस्कार सँ सम्मानित शिक्षाविद् श्री विक्रमादित्य खां, सदर एस. डी. पी. ओ. श्री प्रभाकर तिवारी, निर्वतमान विधायक डा. आलोक रंजन, श्री किशोर कुमार मुन्ना, समाजसेवी डा. शशिशेखर सम्राट, स्वराज अस्पताल केर निदेशक डा. रमण झा, जिला कबड्डी संघक सचिव मनोरंजन सिंह, क्रिकेट संघक सचिव श्री रोशन शिंह धोनी, श्री मुक्तेश्वर मुकेश, मधेपुरा टाइम्स केर संपादक श्री राकेश सिंह, सहरसा ग्रुप केर संस्थापक कुमार रविशंकर आदि द्वारा सामूहिक रूप सँ दीप प्रज्जवित करैत कयल गेल । ताहि उपरांत मिथिला संस्कृति केर स्थापित परम्परा अनुरूप समस्त गणमान्य अतिथि लोकनि केँ पाग-चादर सँ सम्मानित कयल गेलनि ।
उद्घाटन भाषण मे डा. आलोक रंजन, किशोर कुमार मुन्ना, राकेश सिंह, कुमार रविशंकर, तथा साकेत आनंद द्वारा सोशल मिडिया तथा सहरसा ग्रुप केर संबंध मे अपन-अपन विचार राखल गेल छल । समारोह मे बदहाल शिक्षा, बदलैत सहरसा विषय पर सेमिनार केर आयोजन कयल गेल रहय जाहि मे प्रगति क्लासेज, सहरसा केर निदेशक श्री चंदन कुमार, एम्बीशन कैरियर जंक्शन केर निदेशक श्री संदीप कश्यप, एलकेमिक क्लासेज केर निदेशक नितेश रंजन, समिधा ग्रुप मधेपुरा केर चेयरमेन श्री संदीप शांडिल्य, करतार कोंचिंग, सहरसा केर श्री राजेश किशोर, डा. के.एस.ओझा, श्री विक्रमादित्य खां, डा. रेणु सिंह, श्री प्रभाकर तिवारी आदि वक्ता लोकनि अपन महत्वपूर्ण विचार रखलैन । सब वक्ता लोकनि सहरसा केँ सुंदर सहरसा, शिक्षित सहरसा केर दिशा मे एक संग मिलिकय कार्य करबाक तथा शिक्षा सँ जुड़ल व्यक्ति तथा संस्थान केँ सम्मान देबाक बात पर जोर देलनि ।
सेमिनार में ईस्ट एंड वेस्ट टीचर्स ट्रेनिंग इंस्टिट्यूट केर चेयरमैन डा. रजनीश रंजन अपने विडियो मैसैज तथा सहरसा ग्रुप केर माध्यम सँ सहरसा मे एक विश्वविद्दालय केर निर्माण करबाक बात कहलनि तथा आमजन एवं शिक्षा सँ जुड़ल लोक सब सँ सहयोग माँगलनि । समारोह मे साहित्य अकादमी सँ सम्मानित डा. शेफालिका वर्मा तथा सहरसा केर पूर्व सदर एस.डी.ओ. श्री सौरभ जोरवाल केर शुभकामना सन्देश सेहो वीडियो मैसेज मार्फत पहुँचल ।
समारोह में शशि सरोजिनी रंगमंच संस्थान केर कलाकार द्वारा लोकगीत एवं लोकनृत्य केर मनमोहक प्रस्तुति कयल गेल । ओत्तहि मैलोरंग संस्थाक राजीव रंजन झा द्वारा उमाशंकर सिंह कृत “मत रो मेरे पापा” एकल नाटक केर प्रस्तुति समारोह केँ यादगार बना देलक । यू.ट्यूब पर अपने विडियो सँ चर्चित रहयवला बिभुनंदन सिंह सेहो अपन अभिनय केर प्रस्तुति कयलनि तथा नाना पाटेकर एवं अमिताभ बच्चन केर मिमीक्री करैत खूब थोपड़ी बटोरलनि ।
समारोहक ऐगला सत्र मे कवि सम्मेलन केर आयोजन भेल जाहि मे कैलाश झा किंकर, सियाराम यादव मयंक, शेखर सावंत, स्वाति शाकम्भरी, सुमन शेखर आजाद, मुख्तेश्वर सिंह मुकेश, आनंद झा, अरविंद मिश्र नीरज आदि कवि लोकनि कविता पाठ कयलनि ।
समारोह केर अंतिम चरण में सहरसा ग्रुप केर दिश सँ रमेश झा महिला महाविद्दालयक प्रिसीपल डा. रेणु सिंह, सदर एस.डी.पी.ओ. श्री प्रभाकर तिवारी, पूर्व विधायक डा. आलोक रंजन, पूर्व विधायक श्री किशोर कुमार मुन्ना, समिधा ग्रुप केर चेयरमेन श्री संदीप शांडिल्य, प्रगति क्लासेज, सहरसा केर निदेशक श्री चंदन कुमार, एम्बीशन कैरियर जंक्शन केर निदेशक श्री संदीप कश्यप, एलकेमिक क्लासेज के निदेशक नितेश रंजन ,करतार कोंचिंग, सहरसा के श्री राजेश किशोर, शशि सरोजिनी रंगमंच संस्थान के कुंदन वर्मा, पंख के सी.ई.ओ. श्री बिभु नंदन सिंह, मैलोरंग के कलाकार, राजीवरंजन झा, फोटो जर्नलिस्ट विपिन कुमार सिंह तथा सभ कवि केँ स्मृति चिह्न भेंट कय सम्मानित कयल गेल । समारोह में आजाद युवा विचार मंच केर सदस्य सब केँ सेहो सम्मानित कयल गेल ।
समारोह केर संबंध में संयोजक कुमार रविशंकर कहलनि जे एहि मिलन समारोह केर उद्देश्य फेसबुक पर बनल मित्र सबकेँ सोझाँ-सोझी भेटबाक आ सार्थक उर्जा केँ जोड़ि किछु नीक कार्य-कृत्ति स्थापित करबाक लेल एकटा मंच प्रदान करब अछि । समारोह में डा. रजनीश रंजन, अमरज्योति जयसवाल, शशि शेखर सम्राट, संदीप कश्यप, मोहनीस रंजन, नंदन कुमार, पंकज कुमार, मोनू झा, राहुल कुमार, सुनील कुमार झा, आदिक विशेष योगदान रहल । एहि मे विभिन्न संगठनक सहभागिता बहुत उत्साहजनक रहल । एहि अवसर पर डा. रामनरेश सिंह, कुमार विक्रमादित्य, दीपक कुमार, नंदन कुमार तथा कतेको आरो सोशल मिडिया एक्टीविस्ट सेहो उपस्थित छलाह । समारोहक संचालन श्री आनंद झा द्वारा कयल गेल तथा धन्यवाद ज्ञापन सोमू आनंद अपन चिर परिचित अंदाज मे केलनि ।
SAHARSA GROUP
www.facebook.com/groups/saharsamitra


text:
मुख्य न्यायाधीश राजेंद्र मेनन आओर न्यायमूर्ति अनिल कुमार उपाध्याय केर खंडपीठ द्वारा ई निर्णय देल गेल। खंडपीठ द्वारा समान काजक समान वेतन केर सिद्धांत क' लागू करबाक तहत 2006 के नियम के पूर्व नियोजित शिक्षक सभक राज्य सरकारी स्कूल सभक आन स्थायी शिक्षक सभक जोका वेतन देबाक मांग क' सही ठहरौलनि अछि।
प्रदेश के करीब चारि लाख एहेन नियोजित शिक्षक जे कि राज्य के सरकारी स्कूल सभक आन स्थायी शिक्षक सभक तुलना म' कम मानदेह पाएब रहल छथि, हुनका लेल अदालत के ई निर्णय बड़का राहत केर तौर देखा रहल अछि।
अदालत द्वारा ई आदेश बिहार माध्यमिक शिक्षक संघर्ष समिति सहित कैको आन केर याचिका पर सुनवाई करैत देल गेल अछि। याचिका म' बिहार सरकार के शिक्षक सभक बहाली ल' क' 2006 के नियम क' चुनौती देल गेल छल। याचिकाकर्ता सभक कहब अछि कि स्कूल सभमे हुनका सँ काज स्थायी शिक्षक सभक बराबर लेल जायत अछि मुदा वेतन समान नहि देल जायत अछि।


text:
हमरा दस साल पहिने के बात मोन पड़ैत अछि। शैलेन्द्र भैया के ससूर गाम आयल रहथिन्ह आ बड़का कका सं कहलखिन्ह- आब हमरा अहां के संबंधक कड़ी खत्म भय गेल। बड़का कक्का पहिने नहि बुझलखिन्ह, लेकिन कनिये कालक बाद हुनका आंगन में कन्ना रोहटि उठि गेल। पूरा गामक लोग जमा भ गेल। पता चलल जे शैलेन्द्र भैया नहि रहलाह। बड़का कक्का के जीवन में पहिल बेर कनैत देखने छलियन्हि, 65 साल के अवस्था में अंगना में ओ ओगरनिहया मारि का कानि रहल छलाह।
लक्ष्मी तहिया छोट छल, प्राय चारि या पांच साल के। ओकर छोटकी बहिन रागिनी 2 साल के हेतैक। शैलेंद्र भैया एखन रहितथि त 44-45 के रहितथि। भैया के कका हुनका एनटीपीसी में नौकरी लगा देने रहथिन्ह। ओ जमाना छलै जहिया एडहाक पर बहाली होईत छलैक आ बाद में हाकिम ओकरा किछु दिनुका बाद परमानेंट कय दैक। शैलेंद्र भैया ताबत परमानेंट नहि भेल छलाह, इम्हर घर पर घटक सबहक लाईन लागि गेलन्हि। हाय रे मिथिला के बेटी सब, आई हुनका परमानेंट नौकरी रहितन्हि त भौजी के ई दिन थोड़े देखय पड़ितन्हि। शैलेंद्र भैया के बियाह नीक परिवार में भेलन्हि। भौजी के बाप ततेक धड़फडेल रहथिन्ह जे बेटी के मेट्रिक के परीक्षेक साल बियाहि देलखिन्ह। भौजी आ भैया के अबस्थो में बढ़िया अंतर छलन्हि...लेकिन सबकिछु के दरकिनार करैत बियाह भ गेल। आब सोचति छी, त बुझायत अछि जे ई एकटा मैथिल पिता के विवशता स बेसी किछु नहि छल।
शैलेन्द्र भैया आ भौजी अनपरा चलि गेला..जतय एनटीपीसी में ओ क्लर्क छलाह। जमाना बदैल रहल छल। दिल्ली में नब आर्थिक व्यवस्था लागू भ रहल छल, उदारीकरण के नाम पर कयकटा नियम बनायल आ हटायल जा रहल छल।
भैया के परमानेंट होई के संभावना दिन पर दिन क्षीण हुअय लगलन्हि। आब त एडहाक के दरमाहो कम पड़य लगलन्हि जहिया स बियाह भेल छलन्हि। ताबत लक्ष्मी आ रागिनी दुनिया में आबि गेल छल। भैया शराब पिबय लगला। पति-पत्नी के बीच संबंध खराब हुअय लगलन्हि। धीरे-2 शराब हुनकर स्वास्थ्य के प्रभावित केरय लगलन्हि। हुनकर किडनी खराब भय गेलन्हि। ओ छुट्टी लय क गाम आबि गेलाह। ओ छुट्टी पर छुट्टी लेने जाईथ। लेकिन एडहाक के नौकरी में लंबा छुट्टी-कतेक दिन चलितन्हि। गामों में हुनकर शराब के नशा नहि छुटलन्हि। पाई नै रहन्हि त अन्न पैन बेच क पी लथि। पोलीथीन आ सस्ता शराब सेहो। कखनो पोखरिक महार पर त कखनो नहरिक कात में। जन हरवाह सब देखय, त कक्का के कहनि। जहि खानदान में एकोगोटे भांग आ बीड़ी सिगरेट नहि पीबय ओहि आदमी के बेटा के बारे में शराबी होई के चर्चा कतेक अपमानजनक आ लज्जास्पद हेतैक-ई हमरा सबके ओतेक छोट अवस्था में नहि बुझे पड़े। लेकिन आब कल्पना करैत छी, त मोन केना दनि कर लगैत अछि।
भौजी के सासु के व्यवहार दिन पर दिन भौजी के प्रति बिपरीत भेल जाईन्ह। आब त ओ खुलेआम कहय लगलीह जे अही मौगी के पेरे हमर बेटा के मोन खराब भेल जाईये। बात-2 पर रक्षिसिया आ गारि भौजी के नियति बनि गेलन्हि। एकटा कुलीन घर के कन्या-जकर कुलशील के गवाह मिथिला के तमाम पंजीकार छलाह-जे पारंपरिक मिथिला के सर्वोत्तम गांव में स आयल छलीह-हुनकर ई हाल हमर मोन के विदीर्ण कय दिए। ओहि समय हम पटना में छलहुं। मैट्रिक पास कय मेडिकल के तैयारी करी, कहियो काल गाम जाई। मोबाईल के जमाना नहि छल। मां स चिट्टी-पर बात हुए या गाम जाई तखने। एतेक नहि बुझियै।
साल 2001 के पितरपक्ष में गामे में रही। शैलेन्द्र भैया के अंगना में हमरा नोत रहै। हम खा क उठले रही की, भैया के ससूर अयलाह। तकर बाद कन्ना रोहटि उठि गेल।
तकर बाद के कहानी भौजी के दुख, अपमान, मानसिक यातना आ संघर्ष के कहानी छन्हि। तीन साल तक भौजी कोनो तरह कटलीह। लक्ष्मी आ रागिनी के चमकैत चेहरा मलीन भेल गैलैक। ओ आब पूर्ण ग्रामीण वाला लागय। लेकिन लक्ष्मी तीन साल तक अनपरा के पब्लिक स्कूल में इसाई टीचर सं अंग्रेजी पढ़ने रहय। ओकर अंग्रेजी एखनो नीक रहै। दूनू बहिन आब गामें में बिहार सरकार के स्कूल में जाई।
कोनो तरहे समय बीतल। भौजी के शिक्षा मित्र में भय गेलन्हि। डेढ़ हजार महीना पर। नबका युवा मुखिया शैलेन्द्र भैया के दोस्त रहन्हि। ओ भरल पंचायत में बाजल जं एकटा वेकेंसी हेतैक त शैलेन्द्रक कनिया के हेतैक।
आई अहि बात के चारि साल बीत गेल। आई नीतीश सरकार शिक्षा मित्र सबके दरमाहा साढ़े सात हजार कय देलकैक। आब ओकर नाम पंचायत शिक्षक भय गैलैक आ ओ परमानेंट सेहो भय गैलेक। आब भौजी के सासु के व्यवहार बदलि गेलन्हि। भौजी घर चलबै छथि। आब ओ सोचैत छथि जे ओ त बेसी नहि पढ़ि पेली लेकिन दूनू बेटी के जरुर इजिनियरिंग करेती। ओ हमरा स पूछैत रहैथ, जे अहां सब त पत्रकार छी-कतेक जान पहचान हेत,कनी देखबै।
हमरा लक्ष्मी के आंखि में ओज देखा रहल अछि। ओकरा अगर मौका देल जाई त ओ जरुर किछु करत। हेडमास्टर यादवजी के कथन सही छन्हि...। लेकिन की ई कहानी एतय खत्म भय जेबाक चाही ? की लक्ष्मी आ रागिनी के भविष्य सुनिश्चित भय गेनाई अहि खिस्सा के सुखद अंत मानल जाई ?
भौजी के अवस्था एखनो 31 साल छन्हि। जहिया बियाह भेल छलन्हि तहिया 17 साल के छलीह। हुनकर की हेतन्हि...?? .हुनकर के छन्हि.?? .की हुनकर सुखदुख के कोनो मोल नहि...?? ई सवाल मुंह बौने ठाढ़े अछि...मिथिला के समाजक समाने...आ हर साल सैकड़ों मैथिलानी अहि सवालक सामने हारि जाइत छथि....जे हमर के अछि...?? की हमर सुखक कोनो मोल नहि...?


text:
मिथिला क वैदुष्य १८ वी सदी मे पुनः किछु अवधि हेतु मंगरौनी मे जाग्रत भेल छल पंडितराज गोकुलनाथ उपाध्याय एवं हुनक वंश द्वारा । महामहोपाध्याय पीताम्बर उपाध्याय ‘विद्यानिधि’ के पुत्र न्याय,मीमांसा,ज्योतिष,कर्मकांड के उद्भट पंडित ‘तार्किक कुलगुरु’गोकुलनाथ उपाध्याय,हुनक पुत्र ‘सर्वस्वदाता’ महामहोपाध्याय रघुनाथ, हुनक पौत्र महामहोपाध्याय भवानीदत्त के वैदुष्य के कारण मंगरौनी बंगाल के नवद्वीप और बनारस के सामान ज्ञान-विज्ञान के प्रख्यात केंद्र छल । उक्त भवानीदत्त के पुत्र छलाह शंकरदत्त जे १८५७ के क्रांति-नायक वीर कुंवर सिंह के गुरु छलाह । गोकुल नाथ उपाध्याय के एक भाय मदन उपाध्याय भारी तांत्रिक ओ सिद्ध पुरुष छलाह जनिका कारणे मंगरौनी तंत्र-विद्या केंद्र के रूप मे सेहो प्रसिद्ध छल । निकटस्थ भौआरा के तिरहुत-राजधानी के राजा राघवसिंह, प्रताप सिंह आदि द्वारा राजकीय संरक्षण हिनका लोकनि के प्राप्त छल-से अनुमान होईत अछि ।
यामलसारोद्धार के एक अप्रकाशित संस्कृत अभिलेख जे पंडित भवनाथ झा के सौजन्य सँ प्रकाश मे आयल अछि और जे १५-१६ वी सदी के रचना प्रतीत होईत अछि, के अनुसार कोकिलाक्षी भगवती अर्थात कोइलख ग्राम के पश्चिम कमला नदी के पुरबी तट पर गहन वन मे मंगल- मठ अछि जतय ज्ञान-विज्ञानं दायिनी चतुर्भुजा भगवती छथि और जे एक पैघ विद्या-केंद्र अछि । एहि मंगलवनी लग कमला के पश्चिमी तट पर बृहत् मधुवन अछि । उक्त भौगोलिक विवरण मंगलवनी यानि मंगरौनी तथा मधुवन यानि मधुबनी के पहचान स्थापित करैत अछि । संगहि मंगरौनी के एक विद्या-केंद्र के रूप मे उल्लिखित करैत अछि । हरिपुर-लोहा-जगतपुर बाटे बहैत कमला धार के एक धारा पहिने मंगरौनी के दक्षिण और मधुबनी के उत्तर सँ होईत चकदह बाटे ककना वला कमला धार सँ बहैत छल । नक्शा मे ई आई ‘छुतहरी धार’ के रूप मे अंकित अछि| एहि धार के पूरब मंगरौनी तथा पश्चिम मधुबनी पडैत अछि ।
दरभंगा गजेटियर १९६४ मे उल्लेख अछि जे मंगरौनी मे २४ टा पोखरि छैक । एहन पैघ विद्या-केंद्र जे मंगरौनी छल, हेतु कोनो आश्चर्य नहि । संगहि कमला कात क गाम मंगरौनी मे एतेक पोखरि के अवस्थिति एतय जल-प्रबंधन के वैज्ञानिक नीति के रेखांकित करैत अछि । मंगरौनी बौद्धिक दर्शन एवं सेकुलर विकास- दुनू मे अग्रगण्य छल । पंजी-अभिलेख मे फंदह्वार सँ उपनामित अछि मंगरौनी । फंदह्वार और पलिवार मंगरौनी के रूप मे पंजी अभिलेख मे एकर उल्लेख मंगरौनी के प्राचीनता और विशिष्टता के द्योतक थिक । काशी प्रसाद जायसवाल शोध संसथान पटना द्वारा ई अभिलेखित कयल गेल अछि जे मंगरौनी पुरातत्व के दृष्टिकोण सँ आरंभिक मध्य काल के स्थल अछि ।
मंगरौनी सरिपहुं मिथिला के एक प्राचीन धरोहर थिक ।


text:
About Us
“मैथिल मंच” मैथिल के ओ समूह अछि जिनका मोन में मिथिलाक लेल असीम प्रेम बसय छनि आ मिथिला सँ दूर रहियो कय अपन मातृभूमि मिथिलाक लेल किछु करय के भावना रहय छनि | “मैथिल मंच” तीन स्तर के साथे काज कय रहल अछि | पहिल स्तर पर २१ लोक के मार्गदर्शक समूह अछि, जेहि में श्रेष्ठजन सब अपन अनुभव सँ मंच के मार्गदर्शन करैत छथि | मंच के क्रियाकलाप पर निगरानी रखय छथि | मार्गदर्शक समूह के प्रत्येक सदस्य के अपन-अपन क्षेत्र में विशिष्ट योगदान रहल छनि | “मैथिल मंच” के एतेक कम समय में सफलता पाबय में हिनक बहुत पैघ योगदान छनि | दोसर स्तर पर, पूरा देश सँ ५१ युवा मैथिल छथि जे तन-मन-धन सँ मिथिलाक विकास लेल सम्मिलित रूप सँ प्रयासरत छथि |
अपन-अपन जीवन यापन के साथे ई युवा सब मिथिलाक नव निर्माण के नींव राखि रहल छथि जे आबयवला समय में मिथिलाक पहचान बनत दुनियाँ में | तेसर स्तर पर मंच के ओ सदस्यगण सब छथि जे प्रत्यक्ष वा परोक्ष रूप सँ समय-समय पर मंच के सब काज में बराबर सहयोग दैत रहय छथि | सम्पूर्ण विश्व सँ सदस्य जुड़ि रहल छथि आ निरंतर मंच आगा बढि रहल अछि अपन अभियान में…. “मैथिल मंच” मिथिलाक चहुमुखी विकास चाहे ओ मैथिली शिक्षाक क्षेत्र में हो वा स्वास्थ्य में वा सांस्कृतिक संरक्षण हो, हर तरह सँ मिथिला के विकसित आ अपन पुरान एतिहासिक शिख़र तक पहुंचाबय लेल प्रतिबद्ध अछि |


text:
सिरमा
बङ्गालक शान्ति निकेतनसँ
तीन दिन पहिने आएल बारह बर्खक मुरारी बाबा-जगदम्बक सङ्ग तेना घूलि-मिलि गेल
जेना बाँसक पोर मिलल रहै छै। ओना गाममे बाबा छोड़ि दोसर कियो नै, कारण रहै बङ्गालमे
रहने जहिना घेरामे पड़ल गाछ ओतबे दूर कुदै-फनैए, तहिना मुरारीकेँ अनभुआर समाजक
बीच सेहो गामे अनभुआर भऽ गेल रहै। सात बर्खक पछाति मुरारी माए-बापक सङ्ग गाम आएल।
बाबा लेल देहक वस्त्रक सङ्ग ओछाइन-बिछाइन सेहो अनलक अछि। सिरमाक सङ्ग चद्दरि,
जाजीमक मोटरी नेने मुरारी जगदम्ब लग पहुँच बाजल-
“बाबा, पुरनाकेँ बदलि दियौ, सभ किछु नवका अनलौं अछि।”
‘पुरनाकेँ
बदलि दियौ नवका अनलौं।’ सुनि जगदम्बक मन ठमकलनि। की नवका अनलौं? रूइयाक
मोटका सूत बदलि मेही-चिक्कन सूतक वस्त्र आकि पेट्रोलियमक? मुदा एक तँ गामक अपरिचित बच्चा, दोसर दायित्वो तँ बनिते अछि जे जे
नै बुझै छै ओ बुझा दिऐ। मुदा बुझबैओक तँ दू रस्ता छै, एकटा छै जे मुँह-मुँह मुख
बनबैत मुखधारा जकाँ बोहि जाइए, आ दोसर अपन इतिहास तँ सभ अपना पेटमे रखने अछि।
तहूमे सिर तरक सिरमा। जगदम्ब बजला-
“बाउ मुरारि, अपना जनैत तँ नीके जानि अनने
छह, तँए बदलबे करब। मुदा...?”
अंतिम पेज..............................
जगदम्बक
पछुलका इतिहास मुरारीक मनकेँ झिकझोड़ि रहल छल। शिष्टाचारक लगाम ऐ तरहेँ कसि
रहल छेलै जे किछु बाजि नै पाबि रहल छल। मुदा बिनु मुँह खोलनौं तँ अपन मनक फल
खाइओ केना सकै छी। तइले तँ विचारक बात बाजए पड़त। ततमताइत मुरारी बाजल-
“बाबा, जखनि चद्दरि-धोतीक बात कहिए देलिऐ तखनि लुङ्गीओं-गमछाक कहि दियौ।”
मुरारीक
बात सुनि जगदम्बक मन आरो-पतालक पानि जकाँ शीतल-स्वच्छ-सुअदगर बनि गेलनि। लुङ्गी-गमछाकेँ
सङ्गे उठबैत बजला-
“बौआ, ईहो जहलेक छी। अपन कीनल लुङ्गीक सिरमाक खोल छी आ जहलक लुङ्गीकेँ
पेटभर देने छिऐ।”
सिरमा
खोलसँ लऽ कऽ पेटभर धरिक सिनेह सिक्त इतिहास सुनि मुरारी थकथकाइत बाजल-
“बाबा, नवका सिरमा नै लेबै?”
पोताक
टुटल आस देखि जगदम्ब बजला-
“हँ हौ, किए ने लेब मुदा चारूक एक-एकटा कोन काटि नवकाक पेटमे भरि दहक,
जाबे जीबैत रहब ताबे माथ टेकने रहब।”¦७६०¦
३१ मार्च २०१४


text:
टटका समाचार
कबाड़ से तैयार भेल सोलर लैंप ‘भारत लाइट’
मधुलता पटना । कटिहार मे एकटा वृद्ध घरेलू कबारक समान से सोलर लैंप तैयार केलाह अछि । ओ वृद्ध ओहि सोलर लैंपक नाम 'भारत लाइट' रखलाह...
दुनू मिथिला कए जोड़त सरकारी बस सेवा
मधुलता मिश्र पटना । सीता क जन्म भूमि जनकपुर आ काठमांडू स्थित पशुपतिनाथ धामक दर्शन आब श्रद्धालु सब लेल आसान भ जाएत । पटना आ...
बहुरत बिहार क्रिकेटक दिन
मधुलता मिश्रा नई दिल्ली । बिहार क क्रिकेट प्रेमी आओर खिलाड़ी सभक लेल एक टा खुशखबरी अहि । सुप्रीम कोर्ट बीसीसीआई कए निर्देश देलक जे...


text:
एहि मामला मेँ रॉकी केर कहब छैन्ह कि हमरा फसाओल जे रहल अछि। एहि मामला सँ हम्मर कुनु लेनाइ - देनाइ नहि अछि। ]
एहि सँ पहिने,शुक्रवार दिन रॉकी के वकील कोर्ट म' आवेदन देना छल। जहिना ओ गया पहुंचता कोर्ट म' सरेंडर करता।
सूत्र सभक अनुसार एहि बातक एहो चर्चा गरम अछि कि रॉकी क' गिरफ्तार कायल गेल अछि, लेकिन पुलिस गिरफ़्तारी केँ बात सँ साफ़ इंकार क' रहल अछि।
राकेश रंजन उर्फ रॉकी केँ जमानत क' सुप्रीम कोर्ट शुक्रवार क' रद्द क' देना छल। रॉकी जदयू केर निष्कासित एमएलसी मनोरमा देवी केँ पुत्र छैथ। सुप्रीम कोर्ट द्वारा हुनकर जमानत रद्द करबाक बादो ओ सरेंडर नहि केलन्हि। अपने के बता दी कि पटना हाईकोर्ट सँ एहि मामला म' हुनका जमानत भेट गेल छल। जाहि जमानत केर खिलाफ बिहार सरकार सुप्रीम कोर्ट म' अपील केना छल।
जाहि पर शुक्रवार दिन सुनवाई करैत सुप्रीम कोर्ट जमानत रद्द क' देना छल।
ओतहि एमएलसी मनोरमा देवी सेहो शुक्रवार दिन गया केँ एसएसपी गरिमा मल्लिक सँ मुलाकात केलन्हि। पत्रकार सभ सँ बातचीत के दौरान एमएलसी कहलनि कि हुनकर पुत्र न्यायालय केर आदेश केँ सम्मान करैत छैथ आर ओ खुद न्यायालय म' आत्मसमर्पण क' देता। मनोरमा देवी एसएसपी सँ अप्पन सुरक्षा केँ सिलसिला म' भेंट करे आयल छली।


text:
वेश्यावृत्ति
आर्थिक लाभक लेल अन्य पुरुषसँ यौन सम्बन्ध राखनाए या कोनो भी प्रकारक यौन सेवा प्रदान केनाए वेश्यावृत्ति या देहव्यापार कहलाबैत अछि ।[१] एहि प्रकार वेश्यावृत्ति केनिहार महिलाके वेश्या या यौनकर्मी कहल जाइत अछि, तँ सेवा लेनिहारके विविध नामसँ जानल जाइत अछि । वेश्यावृत्ति यौन व्यापारक एकटा अंश छी । वेश्यावृत्ति सम्बन्धि कानुन सेहो राष्ट्र अनुसार अलग अलग होइत अछि । कतौ कतौ वेश्यावृत्तिके विश्वक सबसँ पुरान पेशाक रुपमे लेल पावल जाइत अछि ।[२]संस्कृत कोशमे ई वृत्ति धारण केनिहार महिलासभक लेल विभिन्न संज्ञा देल गेल अछि । वेश्या, रूपाजीवा, पण्यस्त्री, गणिका, वारवधू, लोकाङ्गना, नर्तकी आदिक गुण आ व्यवसायपरक अमिघा छी - 'वेशं (बाजार) आजोवो यस्या: सा वेश्या' (जकर आजीविकामे बाजार हेतु होए, 'गणयति इति गणिका' (रुपया गिनैवाली), 'रूपं आजीवो यस्या: सा रूपाजीवा' (सौन्दर्य मात्र जकर आजीविकाक कारण होए); पण्यस्त्री - 'पण्यै: क्रोता स्त्री' (जकरा रुपया दऽ आत्मतुष्टिक लेल क्रय करि लेल गेल होए)।
विषय सूचीसभ
इतिहास[सम्पादन करी]
वेश्यावृत्ति लगभग सभ सभ्य देशसभमे आदिकालसँ विद्यमान रहल आयल अछि । एकरा सदैव सामाजिक यथार्थक रूपमे स्वीकार कएल गेल अछि आ विधि आ परम्पराद्वारा एकर नियन्त्रण होइत रहल अछि ।[३] सामन्तवादी समाजमे ई अभिजातवर्गक कलात्मक अभिरुचि आ पार्थिव गौरवप्रदर्शनक माध्यम छल । आधुनिक यान्त्रिक समाजमे ई लोकसभक विवशता, मानसिक विक्षेप, भोगैषणा आ निरन्तर बढैत आन्तरिक कुन्ठाक क्षणिक उपचारक साधन छी । वस्तुत: ई विघटनशील समाजक सहज अङ्गक रूपमे विद्यमान रह अछि । सामाजिक स्थितिमे आरोह अवरोह आबैत रहल अछि, मुदा एकर अस्तित्व अक्षुण्ण, अप्रभावित रहल अछि । पश्चिमी भागक प्राचीन देशसभमे वेश्यावृत्ति धार्मिक अनुष्ठानसभक साथ सम्बन्ध रहल अछि ।
वेश्यावृतिक कारण[सम्पादन करी]
आधुनिक युगमे नारीसभके वेश्यावृत्ति दिस प्रेरित केनिहार प्रमुख कारण निम्नलिखित अछि-
आर्थिक कारण[सम्पादन करी]
अनेक महिलासभ अपन आ आश्रितसभक भुखक ज्वाला शान्त करैक लेल विवश भऽ ई वृत्तिके अपनाबैत अछि । जीविकोपार्जनक अन्य साधनसभक अभाव तथा अन्य कार्यसभक अत्यन्त श्रमसाध्य आ अल्वैतनिक होमएक कारण वेश्यावृत्ति दिस महिला आकर्षित होइत अछि ।
सामाजिक कारण[सम्पादन करी]
सन्दर्भ सामग्रीसभ[सम्पादन करी]
- ↑ "Prostitution Law & Legal Definition", US Legal, अभिगमन तिथि १९ मार्च २०१३।
- ↑ The prostitution of women and girls - Page 5; Ronald B. Flowers - 1998
- ↑ "Iran – Facts on Trafficking and Prostitution", Uri.edu, अभिगमन तिथि २३ मई २०१०।


text:
- मुखपृष्ठ
- कापीराइट सूचना
- अनचिन्हार आखरःएक नजरिमे
- आशीष अनचिन्हारक रचना संसार
- गजल शास्त्र आलेख
- हिंदी फिल्मी गीतमे बहर ओ व्याकरण
- अपने एना अपने मूँह
- गजल सम्मान
- गजलक इस्कूल
- गजलकार
- गजलसँ संबंधित आडियो/वीडियो
- आन-लाइन मोशायरा
- समीक्षा/आलोचना/समालोचना खंड
- अर्चा-चर्चा-परिचर्चा
- छंद शास्त्र
- गजलकार परिचय शृखंला
- विश्व गजलकार परिचय शृखंला
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Thursday, 28 November 2013
गजल
एकटा गजल- 1.69
प्रेम करब नीक लगैत अछि हमरा
मीत बनब नीक लगैत अछि हमरा
आब तँ टाका परधान बनलै तेँ
नेत खसब नीक लगैत अछि हमरा
हमर हँसी छीन हँसै सभक मुख तेँ
खूब हँसब नीक लगैत अछि हमरा
दैत रहू चोट अहाँ हमर तनपर
घाउ भरब नीक लगैत अछि हमरा
लेखन छै पैघ नशा, तऽ रहि भूखल
गीत रचब नीक लगैत अछि हमरा
2112-2112-1222
अमित मिश्र
प्रेम करब नीक लगैत अछि हमरा
मीत बनब नीक लगैत अछि हमरा
आब तँ टाका परधान बनलै तेँ
नेत खसब नीक लगैत अछि हमरा
हमर हँसी छीन हँसै सभक मुख तेँ
खूब हँसब नीक लगैत अछि हमरा
दैत रहू चोट अहाँ हमर तनपर
घाउ भरब नीक लगैत अछि हमरा
लेखन छै पैघ नशा, तऽ रहि भूखल
गीत रचब नीक लगैत अछि हमरा
2112-2112-1222
अमित मिश्र
गजल/आलेखक लेखक/प्रस्तुतकर्ता छथि: Amit Kumar at 11/28/2013 05:06:00 pm No comments: एहि पोस्टक लिंक।
खोजबीनक कूट-शब्द: amit mishra, गजल
बहुत किछु बुझबैए : कियो बूझि नहि सकल हमरा
प्रस्तुत अछि चंदन झा जीक ई आलोचना
बहुत किछु बुझबैए : कियो बूझि नहि सकल हमरा
एकैसम शताब्दीक पहिल दशककेँ, मैथिली गजलक इतिहासमे, जँ नवजागरण काल कहल जाए तऽ कोनो अतिशयोक्ति नहि होयत । एहि दशकमे मैथिली गजल अपन नवस्वरूप ओ नवीन छटा'क संग साहित्य-प्रेमी लोकनिक सोझाँ उपस्थित भेल अछि । एहि समयावधिमे मैथिली गजलकेँ अपन फराक गजलशास्त्र भेटलैक जे खाली गजले नहि अपितु रुबाइ, कता, नात आदिक रचना हेतु सेहो व्याकरणिक पृष्ठभूमि तैयार केलक । ई गजलशास्त्र मैथिली गजलकेँ अरबी, फारसी ओ उर्दू गजलक समकक्ष पहुँचेबामे सहायक सिद्ध भऽ रहल अछि । मैथिली गजल-लोक'क परिधिकेँ विस्तृत ओ सुदृढ़ बना रहल अछि । एहिसँ गजल कहबाक (लिखबाक)व्याकरण सम्मत मानक तैयार भेल अछि जाहिसँ सचेष्ट लोक, गजल कहबाक शैली ओ शिल्पक ज्ञान सहजतापूर्वक अर्जित कऽ सकैत छथि ।
एहि सूचनाक्रांतिक युगमे “इंटरनेट” मैथिली गजल ओ गजलशास्त्रकेँ मैथिली-साहित्यप्रेमी धरि पहुँचेबामे महत्वपूर्ण माध्यम साबित भऽ रहल अछि । संगहि एकर विभिन्न पक्षपर चर्चा-परिचर्चाक अत्यंत सुभितगर मंच उपलब्ध करा रहल अछि । "अनचिन्हार आखर" नाम्ना ब्लाग मैथिली गजलक विकास ओ विस्तारक हेतु पूर्णतः समर्पित अछि । नेपालमे सेहो मैथिली गजलक एहि नवस्वरूप केर विकासक हेतु किछु एहने सन प्रयास भऽ रहल अछि । कुल मिलाकऽ कही जे पछिला दसेक बरखसँ किछु सजग नवतुरिया मैथिल साहित्यकार लोकनि, गजल प्रेमी लोकनि , मैथिली गजल'क भाषायी ओ शिल्पगत विकासक मादेँ अभियान चलौने छथि । ई अभियान एकटा ऐतिहासिक प्रयास थिक ।
वर्तमान समयमे मैथिलीक नवतूरक साहित्यकार लोकनि मैथिली गजलक सर्वांगीण विकास हेतु प्रतिबद्ध छथि । एकदिस जतय ई सभ नव-नव गजलकार लोकनिकेँ प्रशिक्षित-प्रतिष्ठित करबामे लागल भेटैत छथि ततहि दोसर दिस पूर्ववर्ती गजलकार सभक रचना संसारक जोत-कोड़क तकतान सेहो हिनका सभकेँ रहैत छनि । पूर्वक एहि रचना सभसँ उपयोगी-अनुपयोगी तत्वकेँ बेरा रहल छथि । प्रतिफलस्वरूप मैथिली गजलक विभिन्न ऐतिहासिक पक्षसँ मैथिली साहित्यप्रेमी लोकनि अवगत भऽ रहल छथि आ नवतुरिया साहित्यकार वर्गकेँ एहिसँ भविष्यक दिशा-निर्देश सेहो भेटिए जाइत छनि । तखन एहि नवतुरिया अभियानी लोकनिकेँ अपन पूर्ववर्तीक कृतिक ( गजल / गजलेसन किछु ) समीक्षा करैत काल एतबा अवश्य ध्यान राखय पड़तनि जे हुनकर सभक व्यक्तित्वक मादेँ कोनो तरहक कठोर कि अपमानजनक शब्दावलीक प्रयोगसँ बाँचथि । कोनो तरहक पूर्वाग्रहसँ बाँचथि । संगहि हिनकर सभक रचनामे जे-जतबा सकारात्मक पक्ष अछि तकर बेसी चर्चा-परिचर्चा करथि । एहिसँ एकटा सकारात्मक वातावरण बनत । गजल आर लोकप्रिय होयत । गजलकार आर बेसी सम्मानित हेताह । गजलक परंपरा आर सुदृढ़ हेतैक । एतय एहि पूर्ववर्ती साहित्यकार वा एहि पिढ़ीक साहित्य प्रेमी लोकनिकेँ सेहो कनेक उदारता देखबय पड़तनि । कदाचित जँ कोनो कटुवचन ई नवतूर अपन पूर्ववर्ती'क प्रतिएँ कहैत अछि तऽ तकर पाछाँ सेहो गजलक विकासक प्रति हिनकर सभक मोनक निष्ठेक प्रबलता रहैत अछि । अतः सकारात्मक वातावरणक निर्माण हेतु सभ पक्षकेँ संयमित हेबय पड़तनि । लक्ष्य साधब तखने संभव होयत ।
बीसम शताब्दीक प्रारंभहिमे पं.जीवन झा अपन “सुन्दर संयोग” (“रचना”मे छपल डॉ. रामदेवझा'क आलेख"मैथिलीमे गजल"क अनुसार १९०४ ई. मे) नाटकमे मैथिली गजल'क इतिहासक श्रीगणेश कएलनि । तदुत्तर मुंशी रघुनंदन दास, यदुनाथझा 'यदुवर', कविवर सीताराम झा, कविचूडामणि “मधुप” , आदि एहि परंपराकेँ आगाँ बढौलनि । एहि प्रारंभिक गजल सभमे जे सभसँ विशिष्ट तत्व अछि से थिक जे प्रायः अधिकांश आरंभिक गजल बहर, काफिया आ रदीफ संबंधी नियमक अनुपालनमे अरबी बहर (छंद) –विधानक अत्यंत लगीच बुझना जाइत अछि । खासकऽ हिनकर सभक गजल केर प्रत्यके चरणमे (शेरमे) अनुप्रास-योजना(काफिया आ रदीफ) केर विलक्षण प्रयोग भेटैत अछि । उदाहरणस्वरूप १९३२मे मैथिली साहित्य समिति, द्वारा काशीसँ प्रकाशित "मैथिली-संदेश"मे मधुप जीक गजल देखल जा सकैए :-
मिथिलाक पूर्व गौरव नहि ध्यान टा धरै छी
सुनि मैथिली सुभाषा बिनु आगियें जड़ै छी
सूगो जहाँक दर्शन-सुनबैत छल तहीँ ठाँ
हा आइ "आइ गो" टा पढ़ि उच्चता करै छी
हम कालिदास विद्या-पति-नामछाड़ि मुँहमे
बाड़ीक तीत पटुआ सभ बंकिमे धरै छी
भाषा तथा विभूषा अछि ठीक अन्यदेशी
देशीक गेल ठेसी की पाँकमे पड़ै छी?
औ यत्र-तत्र देखू अछि पत्र सैकड़ो टा
अछि पत्र मैथिलीमे एको न तैं डरै छी
(2212-122-2212-122)
कहबाक प्रयोजन नहि जे मैथिली गजल अपन बाल्यकालमे बेस सुरेबगर ओ आकर्षक छल । तकर एकटा इहो कारण भऽ सकैत अछि जे मैथिली गजलक जखन बाल्यावस्था छलैक तखन मिथिलामे फारसी एकटा महत्पूर्ण ओ रोजगारपरक भाषा छल आ संभवतः तकरे प्रभावसँ मैथिलीमे गजलक उत्पति भेल । फारसी कचहरीक दस्ताबेजक भाषा, हिसाब-किताबक भाषाक रूपमे प्रचलित छल । महाकवि लालदास आ उपन्यासकार जीवछ मिश्र फारसी'क शिक्षा ग्रहण कएने रहथि । एहिना मिथिलाक एकटा नमहर वर्ग फारसी पढ़ैत-लिखैत होयत ताहिमे कोनो दू-मत नहि हेबाक चाही । तखन पं. जीवन झा कि कविवर सीताराम झा वा मधुप जी आ'कि आन-आन विद्वान लोकनि जे गजल लिखबाक प्रयोग केलनि, फारसीसँ विधिवत शिक्षित छलाह वा नहि से नहि जानि मुदा, जँ नहियो शिक्षित हेताह तैयो विद्वानक बिच रहैत-रहैत एहि भाषा'क शिल्प ओ विधानसँ परिचित भेल हेताह, तकर प्रयोग अपन-अपन गजलमे कएने हेताह, तकरा अस्वभाविको नहि मानल जा सकैछ । एहि संबंधमे प्रायः जुन १९८४ ई.मे "रचना"मे छपल डॉ. रामदेवझा अपन आलेख "मैथिलीमे गजल"मे लिखैत छथि-
" गजलक मार्मिकता ओ लयात्मकता कवि हृदयकेँ सहजे आकृष्ट करैत अछि । मैथिलीयो कवि लोकनि गजल दिश आकृष्ट भेलाह......अठारहम ओ उनैसम शताब्दीमे गजलक रचना ओ गानक केन्द्र लखनउ,बनारस,इलाहाबाद, दिल्ली, इत्यादि बनि गेल छल । उनैसम शताब्दीक उत्तरार्द्ध ओ बीसम शताब्दीक प्रारम्भिक चरणमे पारसी थियेटरक जे प्रवाह चलल, ओही संग गजल सेहो सामान्य लोककेँ श्रुतिगोचर भेल । एहन मैथिली कवि जे कोनहु रूपमे फारसी उर्दूसँ संपृक्त छलाह अथवा उपर्युक्त परिगणित केन्द्रमे प्रवासमे रहबाक अवसर प्राप्त एलनि, से सब मैथिलीमे गजल-रचनाक प्रयोग करबाक चेष्टा कयलनि ।"
किंतु, मैथिली गजलक बाल्यकाल केर शब्द, शिल्प ओ स्वरूप'क मर्यादासँ बान्हल सुसंस्कारी स्वभाव एकर किशोरावस्था अबैत-अबैत जेना अल्हड़पनमे बदलि गेल । जतय एकर भाषायी ओ व्याकरणक स्वरुपक निर्धारण हेबाक चाही छलैक ततय घोषित भेल जे मैथिलीमे गजल कहब (लिखब) संभवे नहि । वैकल्पिक रूपेँ गीतल कहि एकटा नव काव्य संरचना प्रतिपादित कएल गेल । दुर्भाग्यवश एहि घोषणा'क समर्थनमे सेहो मैथिली साहित्यकार लोकनिक पाँत ठाढ़ भेल । तखन एहि मान्यताक विरुद्ध सेहो किछु प्रगतिशील साहित्यकार लोकनि ठाढ़ भेलाह । मुदा, इहो लोकनि अरबी बहर-विधान आ मैथिलीक पारंपरिक छंदशास्त्रक अनुशीलन कए एहि दुनूक मध्य कोनो तरहक सामंजस्य स्थापित नहि कए सकलाह । फलतः मैथिली गजल व्याकरणहीन रहल आ हिनकर सभक गजल काफिया मिलानी धरि सीमित भऽ गेल । एहि संबंधमे उक्त आलेखमे डॉ. रामदेव झाक उक्ति देखू-
"हालक विगत किछु वर्षमे गजल-रचनाक प्रवृतिक पुनर्जन्म भेल अछि आ से एकटा प्रवाह अथवा फैसनक रूपमे परिवर्तित भऽ गेल अछि । एहि क्षेत्रमे किछु प्रौढ़ ओ विशेषतः युवा पीढ़ीक कवि गजल रचना करैत जा रहल छथि.........हिनका लोकनि गजलमेसँ किछुमे अवश्ये गजलत्व अछि । परन्तु अधिकांशकेँ गजल-शैलीमे रचित गीत-मात्र कहल जाय तँ अनुपयुक्त नहि होयत । "
उत्तम भावाभिव्यक्तिक अछैतो ई गजल सभ वर्तमान गजलशास्त्रक आधारपर निंघेस साबित होइत अछि आ एहीठामसँ मैथिली गजलक दू पिढ़ी'क बीच वैमनस्यता सेहो उपजैत अछि । ओना एहिमे किछु गजलकार एहनो छथि जे स्वयं स्वीकार करैत छथि जे उचित छंदशास्त्रक अभावमे हुनकर सभक रचनामे एहन त्रुटि रहि गेल । मुदा, किछु एहनो व्यक्ति छथि जे एखनो जिद्द अरोपने छथि आ गजलक नव-विधानकेँ स्वीकार करबा लेल तैयार नहि छथि । एहिठाम एहि पिढ़ी'क गजलकार'क कृतित्वक आलोचनाक मादेँ नवतूरक समालोचककेँ इहो ध्यान रखबाक चाही जे एहि समयमे मैथिलीमे गजल संबंधित व्याकरण उपलब्ध नहि छल । संभव जे किछु साहित्यकार वर्ग जीवन झा, सीताराम झा आदिक गजलकेँ प्रेरक स्रोततऽ मानैत रहलाह मुदा, अरबी बहरक प्रयोगसँ मात्र एहि हेतु परहेज कएने रहलाह जे ओ सिद्धांत आन भाषासँ आयातित होयत । कारण जे कोनो होउ मुदा परिणाम एतबे अछि जे उत्कृष्ट विषय-वस्तुक अछैतो मैथिली गजल विश्वक आन-आन भाषा'क गजलक समकक्षी नहि बनि सकल । एक सय बरखक इतिहासक अछैतो मैथिली'क अंगनामे अपरिचिते जकाँ जिबैत रहल । तखन एहि पूर्ववर्ती (गजलक पक्षधर) सभक एतबा योगदान त' नहि नकारल जा सकैत अछि जे ई सभ मैथिली-गजलकेँ जियौने रहलाह । मैथिलीमे गजलक संभावना बचल रहल ।
एक सय बरखक इतिहासक बलपर मैथिलीमे गजल कहबाक इएह बाँचल संभावना आ "अनचिन्हार युग"क अभियानी प्रयासक एकटा सुंदर प्रतिफल थिक ओमप्रकाश जीक पहिल गजल-संग्रह-"कियो बूझि नहि सकल हमरा" । एहि शताब्दी'क आरंभहिसँ गजलक विकासक मादेँ जे विरार लगाओल गेल, ई पोथी तकरे उपजा थिक । नेनपनहिसँ साहित्यक प्रति रूचि रखनिहार गजलकार ओमप्रकाशजी एहि पोथीक भूमिकामे स्वयं गछैत छथि जे मैथिली गजल'क विकासे हिनक साहित्य-कर्मक प्राथमिकता छनि । हिनक साहित्य-साधनाक मूल साध्य गजले थिकनि । गजलक प्रति हिनकर इएह लगावक परिणाम थिक जे ई अपन एहि संग्रहक माध्यमे मैथिली गजलकेँ उच्चतर स्थानधरि पहुँचेबाक हेतु प्रयासरत बुझना जाइत छथि । हिनकर एहि संग्रहमे एक्कहि संग अनेक विषय-वस्तु यथा-सिनेह,संवेदना,श्रृंगार-सौंदर्य,सामाजिक सरोकार, चिंतन, संघर्षक स्वर, आदि समेटल गेल अछि । देश, काल ओ परिवेशजन्य स्थिती-परिस्थितिक सहज अटावेश एहि संग्रहक हरेक मिसरा (पाँति ),हरेक शेर (चरण) मे भेटैत अछि ।
परिवर्तन सांसारिक नियम थिक । समयक परिवर्तनशील स्वभावकेँ जे नहि पकड़ि पबैत अछि सएह समयक संग नहि चलि पबैत अछि । पछड़ि जाइत अछि । आम जनमानस भलेँ समय एहि गतिकेँ नहि पढ़ि पबैत हो मुदा एकटा संवेदनशील हृदय, एकटा सूक्ष्मदृष्टि, एकटा साकांक्ष मानव, एकटा मसिजीवीसँ ई परिवर्तन-धर्मिता छपित नहि रहि सकैत अछि । एकटा साहित्यकारक सोझाँ ओकर असली रूप देखार भइए जाइत छैक । ओमप्रकाश जीक कलम समयक चरित्रकेँ उघार करबामे सक्षम छनि । वर्तमान समयक चालिकेँ अकानति ओ कहैत छथि जे ई युग मात्र संघर्षक युग नहि थिक बल्कि ई युग संघर्षक बलपर अधिकार प्राप्तिक युग थिक । हुनकर मानब छनि जे आब लोक-चेतना बढ़ि रहल अछि तेँ व्यवस्थाकेँ सेहो सचेत रहय पड़तैक । ई युग जनता'क थिक । आब जनते जनार्दन अछि । लोककेँ आब खैरात नहि चाही । ओकरा अपन कर्मक प्रतिफल चाही । प्रतिफलो एहन जाहिमे ओकर स्वाभिमान, ओकर सम्मान नुकाएल होइ । ओकरा बोनिमे आत्मीयतासँ भरल उपहार चाही । ओमप्रकाश जी एही युगीन जनभावनाकेँ स्वर दैत कहैत छथि-
भीख नहि हमरा अपन अधिकार चाही
हमर कर्मसँ जे बनै उपहार चाही
कान खोलिकऽ राखने रहऽ पड़त हरदम
सुनि सकै जे सभक से सरकार चाही
व्यवस्था लग बल होइत छैक । मुदा ओकरा ई बल जनते-जनार्दनसँ भेटैत छैक । व्यवस्था कतबो बलगर होउ मुदा जनबलसँ बलिष्ठ नहि भऽ सकैत अछि । कोनो सरकारी मिसाइलमे एतबा ताकति नहि होइत छैक जे भूखक ज्वालाक सामना कऽ सकत तेँ शाइर ओमप्रकाश एहि बदलल युगमे व्यवस्थाकेँ चेतबैत छथि -
धरले रहत सभ हथियार शस्त्रागार
बनलै मिसाइल भूखे झमारल लोक
लोकतंत्रमे लोकेक बलक प्रताप थिक जे कियो राजभवन पहुँचि जाइत अछि तऽ कियो सड़कपर बौआइत रहैत अछि । सत्ता-परिवर्तन एही "लोक"क हाथमे रहैत छैक । व्यवस्था परिवर्तन एहि "लोक"क हथियार थिक । तेँ अबोध लोककेँ भने किछु काल राजभवन'क परिधिसँ बाहर राखल जा सकैत अछि मुदा, जखन इएह लोक जागि जाइत अछि तखन स्थिती बदलि जाइत छैक । लोकक तागतिकेँ बिसरबाक नहि थिक । ओमप्रकाश एहिमादेँ राजभवनमे बैसल अकर्मण्य सभकेँ स्मरण करबैत छथि-
लोकक बलेँ राजभवन इ गेलौ बिसरि
खाली करू आबैए खिहारल लोक
व्यवस्थाक अकर्मण्यताक चलतेँ सगरो अराजकता व्याप्त अछि । भौतिकताक आगाँ नैतिकता नतमस्तक भेल अछि । भ्रष्टाचार, महगी, बेरोजगारीक समस्यासँ बेहाल जनताक लेल मृत्यु सभसँ सुलभ उपाय बनि गेल अछि आ जीवन कठिन । विपन्नताक मारल, हकन्न कनैत, श्रमजीवी'क पसेनाक मोल आब दालि-रोटीक दामसँ कमि गेलैए । आम जन-जीवनक एहि मनोभावकेँ अपन दू गोट मिसरामे स्वर दैत छथि ओमप्रकाश जी-
जीनाइ भेलै महँग एतय मरब सस्त छै
महँगीक चाँगुर गड़ल जेबी सभक पस्त छै
महगीक मारिसँ पाबनि-तिहारक, उत्सव-उल्लासक, हँसी-हहारो, निपत्ता भऽ गेल अछि । कोनो सामाजिक,आर्थिक कि राजनीतिक समस्यासँ किछु खास जाति-वर्गेक लोक प्रभावित नहि होइत अछि बल्कि एकर मारि समाजक, सभ वर्गक लोकपर परैत छैक । एहनामे जाति-पाति, गोत्र-मूल, अगड़ा-पिछड़ाक जोर-घटाओ,पंचग्रासक ओरियान केर गणितसँ गतानल मनुक्ख लेल कोन काजक, कोन महत्वक ? ओकर त’ कोनो धर्मगुरू कि महाज्ञानी लोकनिक ज्ञानसँ सेहो पेट नहिए भरतैक । तेँ ओमप्रकाश जी कहैत छथि-
भूखल पेटक गणितमे ओझरायल लेल ज्ञान की
गरीबक सभदिन एक्के मोहर्रम की रमजान की
गरीबी'क बात करयबला, अपनाकेँ गरीब-गुरबाक शुभचिंतक कहयबला जखन सत्ता-सिंहासन धरि पहुँचि जाइत छथि तऽ हुनकर अभिष्ट गरीबी उन्मूलन कि गरीबक कल्याण नहि रहि जाइत छनि । जनताकेँ जनार्दन कहि सत्ताधरि पहुँचिते स्वयं जनार्दन बनि जाइत छथि आ जनकल्याण माने अपन आ सर-कुटुम्बक कल्याण बूझैत छथि । जनताक कोष लुटबामे लागि जाइत छथि । व्यवस्थाक गत्र-गत्रमे भ्रष्टाचारी घून पैसल भेटैए । भ्रष्टाचारक नित नव-नव रेकार्ड बनैए आ जनता बाध्य भऽ कहैए-
कर जोड़ै छी सरकार आब रहऽ दिऔ
कते करब भ्रष्टाचार आब रहऽ दिऔ
भूखक ज्वाला, अभावक तापक प्रताप थिक जे शोषित समाज अभिजात्यक मोकाबिला ठाढ़ भऽ जाइत अछि । कहबीयो छैक-मरता, क्या नहि करता ? समाजक दू वर्गक मध्य जे दूरी बनि गेल छैक तकरे परिणाम थिक वर्ग-संघर्ष । भूख आ अर्थाभाव जनित एहि समस्या दिस इशारा करैत अछि ओमप्रकाश जीक ई दू टा मिसरा-
मिझबै लेल पेटक आगि देखू पजरि रहल छै आदमी
जीबाक आस धेने सदिखन कोना मरि रहल छै आदमी
जाहि भूमिपर सिया सन धिया भेलीह आइ ताहि भूमिपर दहेज रूपी दानव "मैथिली"क प्राण हरण कए रहल अछि । मैथिली मूकदर्शक बनल छथि । जनक कानि रहल छथि । हुनका चिंता पैसल छनि जे हुनकर बेटीक विवाह कोना हेतनि-
बिना दाम नै वर केर बाप हिलैत अछि
धरमे गरीबक सदिखन अतिचार रहैत छैक
मात्र भूख, बेरोजगारी, महगी कि भ्रष्टाचारे जीवनक बाटपर समस्या नहि अछि बल्कि एकरा अलावे कतेको कूरीति सेहो अछि जे लोककेँ विकास-पथपर बढ़बामे बाधक बनल अछि । हम सभ जाहि भू-भागक छी ताहि मिथिलाक गौरवशाली अतीत रहल अछि । एहि धरतीपर सामाजिक सद्भाव आ नारीक सम्मानकेँ सभदिन प्राथमिकता देल गेल । मुदा, वर्तमान समयमे हम सभ जाति-पातिमे अपनाकेँ बँटने खण्ड-खण्ड भेल छी । आपसी प्रतिस्पर्धामे अपने समांगसँ ईर्ष्या होइत अछि । अपनहि भाइ-बन्धुक अनिष्ट सोचयमे श्रम-संसाधन उत्सर्ग करय लगैत छी आ परिणाम भेल अछि जे हम सभ असक्त भेल दहो-दिस छिछिया रहल छी । जनक नगरीक बाग उजरि गेल अछि । ओमप्रकाशजीकेँ सेहो ई बात अज्ञात नहि छनि तेँ ओ कहैत छथि-
हक बढ़ै केर छै सबहक इ नै छीनू
बढ़त सभ गाछ तखने बाग निखरै छै
लोक अपन-आनक द्वंदमे फँसल अछि । ओ आधुनिकताक नामपर पसरल भौतिकताक चकचौन्हमे लोक तेनाने आन्हर भऽ गेल अछि जे आब मोनक मर्मकेँ बूझबाक सामर्थ्य ओकर दृष्टिमे नहि बाँचल छैक । ओकरा मात्र बाहरी रंग-रोगन धरि सूझैत छथि । मानवीय मूल्यक ह्रास ओ संबंधक जड़ताक टीस गजलकार ओमप्रकाश जीक करेजासँ सेहो बहराइए जाइत छनि -
कहू की कियो बूझि नै सकल हमरा
हँसी सभक लागल बहुत ठरल हमरा
मुदा, एतेक दुख-दरिद्रा, संकट, समस्या आ संघर्षक अछैतो ओमप्रकाश जी जिनगीक डेन नहि छोड़ैत छथि । बल्कि निरंतर लक्ष्य दिस बढ़ैत रहबाक, सकारात्मक सोच रखबाक आह्वान करैत छथि-
जिनगीक गीत अहाँ सदिखन गाबैत रहू
एहिना ई राग अहाँ अपन सुनाबैत रहू
जीवनमे जिवंतता आ मानवताक डेन धऽ चलैत काल गजलकार गजलक शास्वत मर्म माने प्रेमक तन्नुक तागकेँ सेहो पकड़ने छथि । करेजक इएह प्रेमक भावसँ श्रृंगार छिटकैत अछि जे हिनकर एकटा सूच्चा गजलकार हेबाक परिचिति गढ़ैत अछि -
चमकल मुँह अहाँक इजोर भऽ गेलै
अधरतिएमे लागल जेना भोर भऽ गेलै
ओमप्रकाश जी एहि पोथीक भूमिकामे लिखने छथि जे हिनकर पिता समाजवादी विचारधाराक समर्थक छलखिन तऽ माता उदारवादी सोच रखनिहारि । हिनकर एहि संग्रहक रचना सभमे एहि दुनू विचारधाराक सम्मिश्रण भेटैत अछि जे स्वाभाविके अछि । संगहि सामाजिक सरोकारसँ संबंधित हिनकर अपन चिंता-चिंतन सेहो भेटैत अछि ।
गजलकार ठिक्के कहैत छथि जे संवेदनहीन हृदयसँ गजल नहि बहरा सकैत अछि । हमतऽ कनि बढ़िकऽ कहब जे संवेदनहीन हृदयसँ साहित्ये नहि बहरा सकैत अछि । संवेदनहीन हृदयकेँ साहित्य बुझबाक क्षमतो नहि रहैत छैक तेँ ओ गजल सेहो नहि बुझि सकैत अछि । प्रायः एहने सन किछु भाव गजलकारक मोनमे सेहो रहल हेतनि आ तेँ ई अपन एहि पोथीकेँ नाओं देलनि-“कियो बूझि नहि सकल हमरा " । मुदा, एकटा संवेदनशील करेजा राखयबलाक हेतु एहि पोथीमे बुझबाक हेतु बहुत रास सामग्री अछि । गजलक विशेषताक मादेँ ओमप्रकाश जीक इहो कहब उचिते छनि जे -व्याकरण ओ मानवीय संवेदना दुनू एकर दू गोट पहिया थिक । तेँ गजलक रचना काल नहि एकर व्याकरण पक्षकेँ नकारल जा सकैत अछि आ नहिए एकर भाव पक्षकेँ ।
गजलक परिप्रेक्ष्यमे व्याकरणक जे महत्ता ओमप्रकाश जी बुझैत छथि तकर छाप हिनक एहि संग्रहमे सेहो भेटैत अछि । एहि संग्रहमे संकलित कुल सतासी गोट गजलमे चौबीस टा गजल अरबी बहर आधारित अछि एवं शेष तिरसठि टा गजल सरल वार्णिक बहरक अनुसार लिखल गेल अछि । एकर अलावे आठ टा रूबाइ आ दू टा कता संग्रहित अछि । हरेक गजलक निच्चामे तकर बहरक विवरण सेहो देल गेल अछि जाहिसँ पाठककेँ बहरक संरचनाक भाँज सहजहिँ लागि जेतनि । परोक्ष रूपेँ बहरक ई नामोल्लेख ओहि गजलकार सभकेँ एना देखा रहल अछि जिनकर सभक मान्यता छलनि जे मैथिलीमे गजल भइए नहि सकैत अछि, संगहि एहि बातकेँ स्थापित कए रहल अछि जे मैथिलीमे गजल आ सेहो अरबी बहर-विधान आधारित गजल बड़े शानसँ कहल जा सकैत अछि । एहिठाम डॉ. रामदेवझा'क पूर्वोल्लेखित आलेख'क अंतिम अंश जाहिमे ओ कहैत छथि-
" जहिना समदाउनिक रचना हिन्दी-उर्दूमे असाध्य वा कष्ट साध्य अछि तहिना मैथिलीयोमे गजल-रचनाक स्थिती मानल जा सकैछ । मुदा एकरा 'इत्यलम्' नहि मानल जा सकैछ । कोनो प्रतिभाशाली कवि मैथिलीमे उपर्युक्त मान्यताकेँ अन्यथा सिद्ध कए सकैत अछि ।" केँ ओमप्रकाश जी शत-प्रतिशत प्रमाणित करैत छथि आ अपन प्रतिभासँ सिद्ध कएलनि अछि जे मैथिलीयोमे उर्दू-फारसीए जकाँ गजल कहल (लिखल) जा सकैत अछि ।
चूँकि एहि पोथीक सदेह रूप एखनो उपलब्ध नहि भऽ सकल अछि तेँ एकर व्याकरण पक्षक गहन अध्ययन नहि कए सकलहुँ । तखन अपेक्षा करैत छी जे कियो ने कियो गोटे, गजलक व्याकरण गूढ़ जानकार लोकनि, एकर व्याकरण पक्षपर सेहो विस्तृत चर्चा करबे करताह । ओना ओमप्रकाश जीक गजल ओ गलक व्याकरणक अनुसरण करबाक जे अनुराग छनि ताहिसँ जँ कदाचित एहिमे कोनो त्रुटि हेबो करत तऽ से नगण्यप्राये, तेहन विसबास अछि । अपन सिमित ज्ञानक आधारपर एहि पोथीक व्याकरणक पक्षपर जे विहंगम दृष्टिपात कए सकलहुँ ताहि आधारपर हमरा कोनो त्रुटि नहि देखायल अछि । तखन कतहु-कतहु बहरक आखर कि मात्रा पुरेबाक दृष्टिकोणसँ मिसरा सभमे जे वर्ण कि मात्राक जोड़-तोड़ कएल गेल अछि ताहिसँ भावक प्रवाह खण्डित होइत बुझना गेल । संगहि कतेको ठाम वर्तनीक अशुद्धता सेहो एहि पोथीमे एखन देखल जा सकैत अछि । मुदा,इहो संभव जे जखन एकर सदेह रूप हमरा सभक हाथमे आओत तखन एहन बहुत रासेक त्रुटि नहि रहत । पोथीक स्वरूप आ दामक संबंधमे एखन उचित-अनुचित किछुओ नहि कहल जा सकैत अछि मुदा, एतबा तऽ अबश्य लगैत अछि जे एहि पोथीकेँ पाठकक सिनेह भेटतैक । संगहि निकट भविष्यमे ओमप्रकाश जीक गजल मैथिली साहित्यकेँ नव दिशा ओ दृष्टि देत ।
गजल/आलेखक लेखक/प्रस्तुतकर्ता छथि: Ashish Anchinhar at 11/28/2013 10:56:00 am No comments: एहि पोस्टक लिंक।
खोजबीनक कूट-शब्द: Chandan Jha, आलोचना
Subscribe to: Posts (Atom)


text:
औरंगाबाद। बिहार क औरंगाबाद जिला क मदनपुर प्रखंड मे कहियो उग्रवादी क भय स घर मे नुकाइल रहय वाली महिला अपन बैंक संचालित करि कए पैघ पैमाना पर चलि रहल सूदखोरी क धंधा पर हमला बाजि देलथि अछि। इ महिला सब केन्द्र प्रायोजित स्वयं सहायता समूह क फेडरेशन क माध्यम स इ कारनामा करि देखौलथि अछि। इ निरक्षर ग्रामीण महिला अपना बूते बैंक संचालित करि न सिर्फ निर्धन महिला क जरूरत कए पूरा करि रहल छथि, बल्कि एहि स हुनकर आर्थिक स्थिति सेहो काफी हद तक सुधरि रहल अछि। एहि बैंक क संचालन स मदनपुर प्रखंड क लगभग तीन हजार महिला कए सूदखोर स छुटकारा भेट गेल अछि आओर ओ आब घरेलू सामान, नुआ आदि किनबा क अलावा अपन बेटी क हाथ पीयर करबा लेल सेहो एहि बैंक स सहायता ल रहल छथि। प्रियंका स्वरोजगार प्रशिक्षण संस्थान क सात हजार स अधिक महिला कए समूह द्वारा संचालित 20टा बैंक स जोड़ल गेल अछि। इ महिला कई तरह क रोजगार स संबंद्घ भ कए अपन आमदनी बढ़ेबाक संग-संग ग्रामीण इलाका क अर्थव्यवस्था कए सेहो मजबूती प्रदान करि रहल अछि।
मुख्य पृष्ठ समाद विशेष सूदखोरी क खिलाफ महिला बनेलथि अपना बैंक!